Novogodišnji saveti potrošačima\nDatum kreiranja ponedeljak, 25 decembar 2017 06:46\nPripremajući se za doček Nove govine, Božić i druge svetkovine, građani više nego obično kupuju robu „široke potrošnje“, počev od hrane, odeće i obuće, pa do raznih kućnih aparata ili delova nameštaja. Kao udruženje potrošača, dužni smo da naše sugrađane upozorimo na moguće propuste i greške koje za posledicu mogu imati niz neprijatnosti, pa i sporove sa trgovcima.\nPrilikom kupovine namirnica, treba obavezno pročitati deklaraciju koja se najčešće nalazi na pakovanju robe izložene prodaji, ili na vidnom mestu pored gajbica i druge ambalaže iz koje se nešto (najčešće voće i povrće) kupuje „na meru“.\nDeklaracija je obavezna isprava kojom se potrošač obaveštava o sastavu proizvoda, njego- vom poreklu, godini proizvodnje (ili berbe) i drugim bitnim svojstvima. To je naročito važno kada se kupuje hrana za decu ili odrasle osobe sa nekim oboljenjem na koje vrsta i sastav hrane može da deluje nepovoljno.\nDeklaracija proizvoda, garantni list, uputstvo za upotrebu i održavanje tehničkih uređaja i drugih proizvoda (odeća, obuća i sl.), jesu isprave koje moraju biti ispisane na jasan i čitljiv način lako razumljivim jezikom. Ako to nije slučaj, potrošač treba od prodavca da zahteva sva navedena obaveštenja o proizvodu koji namerava da kupi. U krajnjem slučaju treba da se obrati Tržišnoj inspekciji koja će kod trgovca po službenoj dužnosti ili po osnovu podnete prijave izvršiti inspekcijsku proveru primene važećih propisa u oblasti maloprodaje.\nCena robe izložene prodaji mora biti istaknuta takođe na nedvosmislen, čitak i lako razum- ljiv način, napisana brojevima većim od 8 milimetara i označena u celim dinarima, odnosno bez stoparaca kao delova važeće domaće valute. I nikako ne treba zaboraviti fiskalni račun ili drugi dokaz o kupovini, pri čemu valja odmah proveriti da li je uračunat obećani akcijski popust.\nPre odluke o kupovini tehničke robe ili delova nameštaja potrošač treba, i pored pisanog uputstva, da od trgovca zahteva detaljna obaveštenja o rukovanju i održavanju, o uslovima prodaje, načinu plaćanja, roku isporuke, kao i o postojanju zakonske odgovornosti u slučaju neispravnosti (nesaobraznosti) prodatog proizvoda. Naročito je važno da potrošač bude dobro obavešten o postu pku i načinu izjavljivanja reklamacije, o mestu njenog prijema kod trgovca i o njegovim obavezama u vezi s tim. Tu svoju obavezu trgovci često preskaču čime potrošaču otežavaju ostvarivanje zakon- skog prava na obeštećenje.\nJedna od najvećih obaveza trgovca tehničkom robom je njeno servisiranje u garantnom roku. Kada se dogodi kvar uređaja, skoro svi potrošači se po navici obraćaju ovlašćenom serviseru molbom da kvar što hitnije otkloni. Oni time sebi čine veliku i nepotrebnu lošu uslugu, jer davalac garancije nije serviser već trgovac koji je robu prodao. Dakle, prijavu kvara, odnosno reklamaciju treba najpre saopštiti trgovcu na mestu kupovine tog uređaja, a nikako ovlašćenom serviseru. Ovo je važno iz razloga što je trgovac, i samo trgovac obavezan da nesaobraznost prodatog proizvoda otkloni opravkom, zamenom za ispravan proizvod ili raskidom ugovora o prodaji uz povraćaj celokupne sume novca kojom je roba plaćena.\nI najzad, ako potrošač odluči da nabavku robe obavi preko interneta ili upotrebom telefona (kupovina na daljinu), ili na nekoj od brojnih promocija (van prostorija trgovca), najpre treba da proveri podatke o trgovcu, kako bi pouzdano mogao da izjavi reklamaciju u slučaju nesaobraznosti kupljene robe, ili da u roku od 14 dana odustane od zaključenja takvog ugovora.\nAko i pored svega, potrošač nije u mogućnosti da samostalno ostvari neko od prava garanto vanih zakonom, preporuka je da se za savet, praktičnu i pravnu pomoć obrati nekom od udruženja potrošača, biće mu mnogo lakše.\nSvim našim sugrađanima želimo srećnu novu potrošačku 2018. godinu.


Neodrživost Strategije održivog razvoja Grada Novog Sada\nDJB Novi Sad\nIzmene “Strategije održivog razvoja”, koje su danas usvojene na skupštinskom Savetu za ekonomski razvoj Grada Novog Sada, a trebalo bi da budu potvrđene na Skupštini Grada koja će se održati sledeće srede, delimično su uobičajene kozmetičke, a delom se svode na skup lažnih obećanja. Projekti koji su predloženi, a sa unapred nerealno postavljenim rokovima potrebnim za njihovu realizaciju, okosnica su same “Strategije održivog razvoja” Grada Novog Sada, a samim tim i izmena koje su donete.\nNajbolji primer toga svakako je projekat „Uspostavljanje regionalnog sistema upravljanja otpadom za Novi Sad, opštine Bačka Palanka, Bači Petrovac, Beočin, Žabalj, Srbobran, Temerin i Vrbas, sa izgradnjom regionalnog centra za upravljanje otpadom na teritoriji Grada Novog Sada“, čija realizacija je predviđena do 2020. godine.\nLokacija regionalne deponije nije još definisana, sredstva za njenu izgradnju nisu obezbeđena, ali obećanja su nešto što aktuelna Gradska vlast (SNS, SPS, LSV, SPO, Zelena partija…) svesrdno daje, znajući da ih zasigurno neće ispuniti.\nJoš jedan upečatljiv primer lažnog obećanja je i projekat „Centralnog postrojenja za prečišćavanje otpadnih voda Grada Novog Sada sa pripadajućim kolektorskim pravcima“, koji gradska vlast obećava da će izgraditi do 2020. godine.\nNešto realniji projekat će svoju realizaciju doživeti kroz dobro razrađenu strategiju kojom su i do sada sprovođene slične transakcije, poput one vezane za čuveni softver prodat JKP “Put”, a razvijen od strane firme u posedu Predsednika Skupštine Grada, Zdravka Jelušića. To je projekat pod nazivom „Softver za katastar grobnih mesta“, za koji je planirano izdvajanje 20 miliona dinara iz budžeta, ali i uključivanje donatora zainteresovanih da softverski prate kretanje svog mirnopočivšeg.\nBriga o natalitetu jeste našla svoje mesto u izmenama Strategije održivog razvoja Grada Novog Sada, ali je udeo koji će zauzeti jasan pokazatelj odnosa gradske vlasti prema ovom značajnom pitanju u zemlji „bele kuge“. Naime, za projekat „Pronatalitetna populaciona politika“ biće izdvojen iznos od 5 miliona dinara, što je četiri puta manji iznos od onog planiranog za projekat „Softver za katastar grobnih mesta“.\nDosta je bilo bahatog ponašanja i uništavanja naše budućnosti!\nDosta je bilo lažiranja održivog razvoja i rasipanja javnih sredstava!\nGradski odbor „Dosta je bilo“ Novi Sad\nAutorski tekst • Bezbednost • Kosovo i Metohija • Politika\nAutorski tekst • Beograd • Građevina • Finansije\nBarajevo-asfalt od 14 miliona…\nAutorski tekst • Beograd • Saopštenje\nForma bez suštine: Ekološki akcioni plan za Čukaricu\nVoz sa opasnim materijama izleteo iz šina


Analiziramo analizu i „plitki“ svemir | Super Radio\nAleksandra Đorđević avgust 30, 2017 17:29 h Između korica sa Aleksandrom Đorđević 0\nNova sezona emisije „Između korica“, započela je prošlog četvrtka, specijal emisijom u kojoj smo pričali o dvojici velikih umetnika – Dostojevskom u oblasti književnosti i Kaurismakiju („onom Japancu iz Finske“) u oblasti filma.\nEmisija koju ćete imati prilike da čujete ove nedelje, kao i ranije – četvrtkom od 18h, odvešće vas u bliska, a ipak neistražena prostranstva svemira, to jest našeg Sunčevog sistema, što se tiče preporuka za knjige i filmove, a za poslasticu, analiziraćemo samu analizu književnosti!\nOd ove nedelje kreću i naše nove rubrike – Vesti iz književnosti, o najnovijim događajima između i oko korica, kao i anketa, jer je breg došao Muhamedu – naša koleginica Ana Anđelković prošetala je do biblioteke i saznala nešto više o čitalačkim ukusima Nišlija.\nNaravno, izdavačka kuća Laguna i dalje je naš sponzor, a nagradu ćete dobiti ako nakon emisije tačno odgovorite na pitanje vezano za emisiju, na našoj fejsbuk stranici.\nčetvrtak uvečeemisijaIzmeđu koricaknjige


Spoljni dug FBiH na kraju prošle godine iznosio 4,7 milijardi KM | Srpska Info\nSpoljni dug FBiH na kraju prošle godine iznosio 4,7 milijardi KM\nAutor: Srpskainfo 12.02.2019. 08:19 ➔ 08:25\nSpoljni dug Federacije BiH, najvećim dijelom ugovoran sa Svjetskom bankom, Evropskom bankom za obnovu i razvoj, Evropskom investicionom bankom i Međunarodnim monetarnim fondom, krajem 2018. iznosio je 4.702.740.083 KM.\n– Preko multilateralnih finansijskih institucija realizovano je 3.599.097.267,22 KM ili 76,53 odsto ukupnog spoljnog duga Federacije BiH, dok se preostalih 1.103.642.815 KM ili 23,47 odsto odnosi na zaduženje kod bilateralnih kreditora – stoji u posljednjem Kvartalnom izvještaju o dugu objavljenom januara 2019. godine.\nTokom četvrtog kvartala 2018. godine nije bilo novougovorenih kredita po osnovu spoljnog duga. U istom periodu, na ime glavnice i kamate, isplaćeno je ukupno 212.530.283 KM. Od navedenog iznosa, 191.312. 774 KM ili 90,0 odsto odnosilo se na otplatu glavnice, a 21.217.509,16 KM ili 10,0 odsto na troškove kamate.\nFederalno ministarstvo finansija je tokom trećeg kvartala 2018. godine održalo tri aukcije vrijednosnih papira u iznosu od 60 miliona KM, od čega dvije aukcije devetomjesečnih trezorskih zapisa u iznosu od 20 miliona KM respektivno i jednu aukciju trezorskih obveznica sa rokom dospjeća od pet godina u iznosu od 20 miliona KM.\n– Ukupan unutrašnji dug Vlade Federacije BiH u vrijednosnim papirima 31. decembra 2018. godine iznosio je 673.405.223 KM (394.368.794 USD) i u odnosu na protekli kvartal je manji za 40.000.000 KM ili 5,61 odsto – navodi se u Kvartalnom izvještaju o dugu.\nUkupan dug kojim upravlja i za koji je odgovorna Vlada Federacije BiH na dan 31. Decembar 2018. godine iznosi 5.407.405.801 KM ili 3.166.759.080 USD i manji je od duga u proteklom kvartalu za 152.357.247 KM (2,74 odsto).\n– Ukupan spoljni dug i unutrašnji dug Vlade Federacije BiH u koji nisu uključene verifikovane obaveze za koje nisu izdani vrijednosni papiri, niti obaveze prema uposlenicima i dobavljačima bivšeg Federalnog ministarstva odbrane i vojske Federacije, iznosi 5.376.145.306 KM ili 3.148.451.881 USD i manji je u odnosu na dug iz proteklog kvartala za 155.185.594 KM ili cca 2,81 odsto – stoji u Kvartalnom izvještaju o dugu Federacije BiH.


Sa 50 milijardi u svetliju budućnost? | Politika | DW | 13.02.2009\nSa 50 milijardi u svetliju budućnost?\nNemački Bundestag usvojio je najveći program podsticanja privrednog rasta u posleratnoj istoriji. Planom je predviđeno da se izdvoji 50 milijardi evra za investicije, pomoć privredi i smanjivanje poreza i doprinosa.\nGlasanje u Bundestagu\nJedno je sigurno kada je reč o planu nemačke vlade za podsticaj privrednog rasta: prodavci automobila ne pamte da su imali toliko posla. Od kada je vlada objavila da će svako ko svoje, najmanje devet godina staro, vozilo baci u staro gvožđe i kupi novo od države dobiti 2.500 evra, saloni za prodaju automobila su puni.\n„Hvala gospođi Merkel zbog ove sjajne akcije. U ovom trenutku veoma veliki broj ljudi interesuje se za kupovinu. I ne samo to, već je zaključen veliki broj kupoprodajnih ugovora”, kaže jedan prodavac.\nVlada očekuje da će to biti snažan podsticaj za auto-industriju, jednu od najvažnijih privrednih grana u Nemačkoj. U naredne dve godine biće uloženo ukupno 50 milijardi evra. Ekonomski plan broj dva nemačke vlade najveći je od Drugog svetskog rata, a njegovo donošenje bila je najteža unutrašnjopolitička odluka kancelarke Angele Merkel. „Ovim paketom želeli smo da napravimo most između firmi i radnika. Znači, time želimo da obezbedimo što veći broj radnih mesta“, izjavila je nemačka kancelarka.\nTeška hipoteka za sledeću vladu\nMilijarde evra biće uložene u modernizaciju nemačkih obdaništa, škola, bolnica i puteva. Zadovoljni su i nemački sindikati, pre svega kada je reč o novim propisima koji regulišu skraćeno radno vreme, što bi trebalo da bude olaškanje za poslodavce. Profitiraće i porodice - za svako dete sleduje im jednokratno po 100 evra, a zaposleni će manje izdvajati za zdravstveno osiguranje\nIpak, pojedini ekonomski analitičari, ali i opozicija, nisu optimisti. Stranka Levice smatra da to što je usvojeno neće biti dovoljno, a ekspert za budžet nemačkih liberala (FDP) Oto Frike ukazuje na moguće opasnosti: „Bojim se da će dalje planirano dodatno zaduživanje dovesti do toga da ćemo sledećih godina zbog kamata biti saterani u ćošak i da nećemo ništa novo moći da uradimo. Sledećoj vladi će na taj način biti vezane ruke i neće moći da reaguje u slučajevima kada nešto pod hitno bude moralo da se menja.“\nNova vlada koja bude izabrana posle septembarskih parlamentarnih izbora moraće da se nosi sa teškom hipotekom. Odluka Bundestaga da usvoji paket za podsticaj privrednog rasta ostaviće i sledećim generacijama obavezu da vode računa o budžetu.\nAutor Doris Kranih\nTrajni link https://p.dw.com/p/Gtbx\nOživeti grad 18.10.2018\nGijom Delbar je gradonačelnik malog mesta Rubea u Francuskoj, gde nekada cvetala tekstilna industrija i ulaže velike napore da prebrodi teškoće grada koji stagnira i već može da se pohvali prvim uspesima.


Zvezda "uzvraća udarac" - Partizanu DVANAEST karata za derbi! - Sportske.net\nZvezda "uzvraća udarac" - Partizanu DVANAEST karata za derbi!\nCrveno-beli su obavestili navijače da se karte za predstojeći derbi sa Partizanom neće naći u slobodnoj prodaji.\nUz rame Noletu i Vučeviću - Luki stigla čestitka sa Malog KalemegdanaTrinkijeri zna da je Partizan ''nešto posebno'', Novica najavljuje napad na nove trofeje!Partizan - Koliko je teško pobediti pred "Delijama"?Partizan - Koliko je teško pobediti pred "Delijama"?Partizan se sprema za derbi - Pred očima NBA skauta igrali ''Crni'' protiv ''Belih'', ovo je epilog!\nTri dana pred treći ovosezonski duel košarkaša Crvene zvezde mt:s i Partizana NIS organizator i domaćin meča oglasio se zvaničnim saopštenjem za javnost.\nKošarkaški klub Crvena zvezda mt:s saopštio je da, kao i do sada, karata za duele sa Partizanom neće biti u slobodnoj prodaji!\nCrveno-beli u saopštenju dodaju da će službenim licima KK Partizan NIS biti prosleđeno dvanaest karta, što je recipročno broju ulaznica koje je Zvezda dobila kada je gostovala crno-belima u 9. kolu ABA lige.\n"Interesovanje navijača Crvene zvezde za ovaj meč je veliko, a klub ovom prilikom obaveštava javnost, da kao i do sada za susret ova dva kluba, KARATA U SLOBODNOJ PRODAJI NEĆE BITI. Takođe, službena lica KK Partizan NIS dobiće 12 karata na bazi reciprociteta", piše u saopštenju kluba sa Malog Kalemegdana.\nCrveno-beli su kao organizatori meča već obavili sastanke sa predstavnicima MUP-a, žandarmerije i obezbeđenja, a javnosti je predočeno da nikome od navijača KK Partizan NIS neće biti dozvoljeno da uđe u dvoranu.\n"Nikome od navijača KK Partizan NIS koji budu došli organizovano, ili samoinicijativno u dvoranu - neće biti dozvoljen ulazak u dvoranu. Zbog toga, sektori tribina koji su ranije bili predviđeni za gostujuće navijače u ovakvim slučajevima, biće popunjeni navijačima Crvene zvezde jer je interesovanje za ovu utakmicu veliko", dodaje se u saopštenju Crvene zvezde mt:s.\nAktuelni šampion Srbije pozvao je navijače da dođu u dvoranu i pruže podršku ekipi Milana Tomića. Kapije hale "Aleksandar Nikolić" biće otvorene dva i po sata pre početka utakmice.\nUtakmica 20. kola ABA lige između Crvene zvezde mt:s i Partizana NIS igra se u nedelju, 3. marta od 18 časova.


◊ PARVIN ETESAMI - Zvezda poetskog neba persijske književnosti\nPrevod: Zorana Janković\nIzbor iz dela najznačajnije persijske pesnikinje s prve polovine 20. veka, koja formom i sadržajem sledi klasičnu tradiciju i na čije stvaralaštvo modernističke tendencije nisu ostavile gotovo nikavog traga. U njemu se govori o ljubavi kao jedinoj alternativi poeziji i temelju čovekovog stvaralaštva.\n◊ HASANOVE PRIČE - Iranske priče za decu\nMohamed Reza Jusefi\nPrevod: Žana Akopdžanjan\n"Hasanove priče" renomiranog iranskog pisca za decu, Mohameda Reze Jusefija, napisane su u svetlu doobro poznate pripovedačke tradicije Orijenta u kojoj je gotovo uvek na prvom mestu pouka i naravoučenije. Priče iz ove knjige duhovito i šarmantno govore o karakteru i dobrim i lošim osobinama ljudske prirode.\n◊ DOBRE PRIČE ZA DOBRU DECU\nPrevod: Aleksandar Vojvodić\nGodina izdanja: 1997, 2010.\nU avanturama Abu-Seira i Abu-Geira nalaze se životne pouke koje mogu čitati i deca i odrasli. Ipak, ova poučna priča jednog od najomiljenijih iranskih dečijih pisaca, Mahdi Azar Jazdija, prvenstveno je namenjena deci i omladini.\nSa'di Širazi, velikan persijskog pesništva, stvorio je ovo neprolazno delo, koje se već više od sedam vekova prevodi na gotovo sve svetske jezike i s pravom svrstava među najveća dostignuća celokupne svetske književnosti. Bustan (Voćnjak) je napisan u stihu, u formi mesnevije, i prvi put se pojavljuje na srpskom jeziku, prepevan sa persijskog originala. Prevashodno je knjiga didaktičkog karaktera, jednostavnog poetskog stila, bogata brojnim alegorijama, savetima i poukama, vanvremenog i univerzalnog značaja.\n◊ ISLAMSKA REPUBLIKA IRAN - 31 godina od Islamske revolucije\nKulturno-istorijski, društveni i naučno-tehnološki profil I.R. Irana, priređen povodom 31 godišnjice Islamske revolucije. Brošura daje presek razvoja iranskog društva od pobede Islamske revolucije do danas, uključujući oblasti kao što su privreda, energetika, kultura i obrazovanje, položaj žena.


Zdravlje u srbiji od 1997 do 2007\n(2.73 / 122) Zdravlje stanovnika Srbije 1997 - 2007\nNa predstavljanju analitičke studije "Zdravlje stanovnika Srbije 1997 - 2007" u Institutu za javno zdravlje Srbije "Dr Milan Jovanović Batut", Milosavljević je rekao da je reč o velikoj grupi hroničnih nezaraznih bolesti, kao što su bolesti srca i krvnih sudova, maligne bolesti, opstruktivna bolest pluća i druge.\nOn je ocenio da je Srbija u oblasti zdravstva napravila pomak, ali da se nalazi u periodu koji podrazumeva još mnogo napora da bismo bili zadovoljni.\nMinistar je rekao da Srbija mora ozbiljno da se bori protiv rizičnih faktora ponašanja, istakavši da je kontrola duvanskog dima uslov bez koga "bukvalno ne može ništa da se uradi".\n"Značajno je da se smanjuje broj pušača, ali je takođe značajno da se povećava korišćenje alkohola među mladima. Takođe, značajno je da se više vežba nego u prethodnom periodu, ali i da se ne smanjuje broj gojaznih", istakao je Milosavljević.\nStudija "Zdravlje stanovnika Srbije 1997 - 2007" Instituta za javno zdravlje Srbije "Dr Milan Jovanović Batut" je treća u nizu publikacija o zdravlju stanovništva u Srbiji i sumira kretanje pokazatelja razvoja koji zajedno određuju i utiču na unapređenje zdravlja.\nMilosavljević je rekao da će publikaciju podeliti članovima Vlade Srbije, a Institut za javno zdravlje Srbije skupštinskom odboru za zdravlje i porodicu.


Amerika: Sudije pred penzijom kao poslednji glas liberalizma i progresa - Penzin\nPočetna Magazin Godine Društvo Amerika: Sudije pred penzijom kao poslednji glas liberalizma i progresa\nZanimljiva zakonodavno-sudska igra odvija se ovih dana u Vrhovnom sudu Sjedinjenih Američkih Država. Vladajuća partija demokrata pokušava da nađe način da u najvišem sudskom veću zadrži najliberalnije sudije, ili da im nađe dostojne zamenike pre nego što odu u penziju.\nSudije Rut Bader Ginsburg (81) i Stefen Brejer (75), predstavljaju dva najprogresivnija glasa u Vrhovnom sudu SAD. Ukoliko sada ne bi otišli u penziju demokrate kasnije možda neće biti u prilici da im pronađu adekvatnu zamenu, ukoliko republikanci budu kontrolisali Senat.\nČak i ako demokrate uspeju da zadrže tesnu većinu u Senatu, trebaće im 60 glasova za izbor sudija, a njih verovatno neće dobiti. U tom slučaju, republikanci mogu da opstruiraju izbor novih sudija, insistirajući na onim nešto konzervativnijim.\nGinsburgova je već izdržala najveće pritiske da se povuče a, pored ulaska u devetu deceniju života, preživela je i dva tumora.\nU Vrhovnom sudu ima devet sudija, od čega se četvoro trenutno smatra liberalnijim. U slučaju odlaska i pomenuto dvoje sudija, konzervativci bi imali odnos glasova od 7:2, piše ABC.\nTags:demokrate i republikanciizbor sudijaliberalne i konzervativne sudijepolitikapravoSjedinjene Američke Države SADVrhovni sud SADzakonzakonodavni sistem


Rogozin: NATO da prouči problem pre nego što nastupi sa pozicije sile - 16.02.2017, Sputnik Srbija\nPotpredsednik Vlade Rusije Dmitrij Rogozin uveren je u uzaludnost pokušaja SAD i NATO-a da razgovaraju sa Rusijom sa „pozicije sile“. 16.02.2017, Sputnik Srbija\nrusija, vesti, svet, dmitrij rogozin, nato\n16:03 16.02.2017 (Osveženo: 16:42 16.02.2017)\n© Sputnik / Aleksej Nikoljski / Uđi u foto-galerijuDmitrij Rogozin\nPotpredsednik Vlade Rusije Dmitrij Rogozin uveren je u uzaludnost pokušaja SAD i NATO-a da razgovaraju sa Rusijom sa „pozicije sile“.\n16 Februar 2017, 10:08\nU saopštenju na svojoj stranici na Fejsbuku Rogozin je istakao da „uprkos zapadnim sankcijama protiv vojno-industrijskog kompleksa Rusije“ kvalitet izvršavanja naloga državne odbrane se iz godine u godinu povećava, Oružane snage dobijaju savremenu tehniku, a ukaz predsednika Rusije o naoružavanju vojske i mornarice „izvršava se precizno i odgovorno“.\n„Na taj način ne treba govoriti o mogućnosti dijaloga sa Rusijom ’sa pozicija sile‘. Zvaničnici koji daju ovakve izjave treba pažljivije da prouče ovaj problem“, rekao je vicepremijer Rusije, koji je ranije bio na mestu stalnog predstavnika Moskve u NATO-u.\nRogozin je dodao da savet vojno-industrijskog odbora Rusije „proučava izjave Pentagona i NATO-a i tendencije razvoja vojne nauke i vojno-industrijskog kompleksa zapadnih zemalja, uzimajući ih u obzir pri formiranju planova dugoročnog razvoja ruske odbrambene industrije i dugoročnoG naučno-tehnološkog potencijala nad kojim radi novoosnovani Institut za glavne konstruktore i menadžere prioritetnih tehnoloških pravaca“.\nU sredu je šef Pentagona Džejms Matis na sastanku ministara odbrane zemalja NATO-a u Briselu izjavio da SAD ostaju posvećene obnavljanju saradnje sa Rusijom, ali da nameravaju da razgovaraju sa Moskvom „sa pozicije sile“. Sa svoje strane, generalni sekretar NATO-a je izjavio da je dijalog sa pozicije sile funkcionisao u periodu Hladnog rata i da će funkcionisati i sada.


Milena Dravić i Dragan Nikolić „Obraz uz obraz” na Vračaru - Beogradski Portal\nMilena Dravić i Dragan Nikolić „Obraz uz obraz” na Vračaru\nGrad Beograd i Gradska opština Vračar nastavljaju da neguju kulturu sećanja na sve pojedince koji su dali doprinos razvoju kulture i društva, pa je od juče srpska prestonica bogatija za skver koji nosi naziv proslavljenog glumačkog para Milene Dravić i Dragana Gage Nikolića. Zamenik gradonačelnika Beograda Goran Vesić i predsednik Gradske opštine Vračar prof. dr Milan A. Nedeljković obišli su Skver, koji se nalazi na uglu ulica Mileševske i Cara Nikolaja i koji nosi naziv velikana srpskog glumišta\n„Završena je rekonstrukcija skvera na uglu Cara Nikolaja i Mileševske ulice, koji se Odlukom Skupštine Grada zove ‘Skver Milene i Gage’, po Mileni Dravić i Draganu Nikoliću. Iako je završetak radova planiran za 17. septembar, naši vredni radnici su uspeli da ih završe skoro dve nedelje ranije. Preostaje nam da tokom oktobra dodatno uredimo Skver – da posadimo stabla i tada će on biti kompletan. Na ovaj način pokazali smo kako dodatno uređujemo grad, jer svi koji žive u ovom delu grada znaju kako je on izgledao ranije i kako sada izgleda“, izjavio je zamenik gradonačelnika Goran Vesić i najavio da je za narednu godinu planirano uređenje fasada okolnih zgrada.\nGoran Vesić je istakao da je Grad na ovaj način pokazao da se seća Milene i Gage, koji su puno uradili za društvo i koji su veoma značajni za razvoj beogradskog duha i kulture.\n„Pokazujemo da smo društvo koje se seća ljudi. Skver će zvanično dobiti ime, odnosno biće postavljena tabla 14. oktobra, jer se tada navršava trogodišnjica od smrti Milene Dravić, a po Odluci Grada neophodno je da prođe tri godine kako bi neko dobio ime ulice ili skvera. U međuvremenu, hteo bih da najavim da će 17. septembra glumci Beogradskog dramskog pozorišta napraviti omaž Mileni i Gagi i na taj način se odužiti svojim kolegama, koji su postali večni“, istakao je zamenik gradonačelnika i dodao će na Trgu najkasnije do proleća biti postavljena skulptura pod nazivom „Obraz uz obraz“, nazvana po kultnoj emisiji koju je glumački par vodio 70-ih godina prošlog veka i po kojoj ih pamtimo.\nPredsednik Gradske opštine Vračar prof. dr Milan A. Nedeljković podsetio je da Opština Vračar ne gradi samo trgove, već i rekonstruiše ulice, škole, kao i da su izgrađena dva nova vrtića. „Ovaj Trg, veličine 850 kvadrata, biće mesto koje će obeležavati možda dva najveća glumca iz bivše Jugoslavije. Na Dan opštine Vračar, 14. oktobra, postavićemo tablu i pripremiti pozorišnu predstavu. Opština Vračar će doneti odluku da se 14. oktobra tradicionalno organizuju pozorišne predstave i da taj dan ovaj Trg bude mesto okupljanja i najmlađih i najstarijih Vračaraca. Gaga Nikolić i Milena Dravić obeležili su kulturu jedne epohe i ovaj Trg će biti obeležje Vračara“, zaključio je prvi čovek Opštine Vračar.\nNarodni poslanik sa Vračara i predsednik odborničke grupe u SO Vračar „Aleksandar Vučić – za našu decu“ dr Uglješa Mrdić zahvalio se Gradu Beogradu i Opštini Vračar na divno izgrađenom platou i ujedno preneo zahvalnost komšija iz okolnih zgrada. „Ovde smo imali jedno saobraćajno ruglo i divlji parking. Sada smo dobili jedan divan plato, gde će moći naši Vračarci da dolaze sa svojom decom, gde će dolaziti naši dragi penzioneri. Na sve to plato posvećen legendama, ne samo Vračara i Beograda, nego i srpskog i svetskog glumišta“, izjavio dr Uglješa Mrdić i pozvao sve građane da posete jednu od najlepših opština u Srbiji – opštinu Vračar.\nDragan Ćosić, predstavnik komšija i prijatelja glumačkog para, koji su podneli inicijativu da Milena Dravić i Dragan Nikolić dobiju skver na Vračaru, rekao je da će slavni glumački par biti zauvek upamćen. On je otkrio da je prvobitna ideja bila da skver bude na drugoj lokaciji u neposrednoj blizni, ali da je na insistiranje opštine Vračar uređen veći i reprezentativniji prostor. „Bili su dobri ljudi, dobre komšije, pravi filatropi i altruisti. Na ovom Trgu će oni nastaviti da žive sa nama i u nama“, zaključio je Ćosić.\nTrg su u prisustvu građana i komšija obišli i zamenik predsednika Opštine Vračar Dejan Ribać, član Veća Opštine Vračar Darko Milenković, narodni poslanik i predsednik odborničke grupe u Skupštini opštine Vračar „Aleksandar Vučić – za našu decu“ dr Uglješa Mrdić i šef Kabineta predsednika Opštine Nikola Jelenković.


Van Gal: Dueli sa Liverpulom u Ligi Evropa važniji nego inače\nBeta 9. marta 2016. 12:55\nTrener fudbalera Mančester junajteda Luj van Gal rekao je danas da će predstojeći dueli sa Liverpulom u Ligi Evropa biti važniji nego inače, pošto će pobednik tog takmičenja sledeće sezone igrati u Ligi šampiona.\nFudbaleri Mančester junajteda igraće sutra od 21.05 na Enfildu protiv Liverpula, prvu utakmicu osmine finala Lige Evropa. To će biti prvi put da Junajted i Liverpul igraju u nekom evropskom takmičenju. Oba kluba nisu medju četiri najbolja u Premijer ligi, pa će plasman u Ligu šampiona morati da traže preko Lige Evropa, čiji će pobednik igrati u najelitnijem evropskom takmičenju sledeće sezone.\nJunajted je u nedelju izgubio od Vest Bromvič Albiona sa 0:1, a Van Gal je rekao da je zbog razočaravajućih rezultata i forme u prvenstvu, njegova ekipa pod pritiskom da izbaci Liverpul i plasira se u četvrtfinale Lige Evropa.\n„Morate da pobedite i nema razlike da li se radi o Kup takmičenju. Duel Junajteda i Liverpula je uvek velika utakmica. Istorijski je, a sada je još veći, pošto se obe ekipe bore za mesto u Ligi šampiona“, rekao je Van Gal, preneo je Skaj Sports.\nUpitan da li su dueli u Ligi Evropa znak da su Junajted i Liverpul pali, Van Gal je odgovorio negativno.\n„Primetio sam da u Engleskoj imate negativan pogled na Ligu Evropa, ali protiv ekipe kakva je Mitjiland, koliko je ljudi bilo, 58.000? Navijači Mančester junajteda cene to takmičenje. A šta mislite koliko će ljudi biti protiv Liverpula, ja mislim možda 75.000. Mislim da su karte za utakmicu na Enfildu rasprodate. Navijači žele da gledaju duele Liverpula i Junajteda“, rekao je Van Gal.\nVan Gal je predvodio Junajted do sve četiri pobede nad Liverpulom, uključujući i dve na Enfildu.\n„Kada pišete to, onda je mojim igračima teže da ostvare i petu pobedu protiv Liverpula, pa nemojte pisati. Zanimljivo je što smo toliko puta pobedili Liverpul otkako sam došao, ali to je dobro za mene jer je zahvalnost navijača veća“, rekao je 64-godišnji holandski trener.\nVan Gal je rekao da se Antonio Valensija oporavio od povrede i da će biti na klupi, ali da Bastijan Švajnštajger neće biti u ekipi, uprkos tome što se početkom nedelje vratio treninzima.\nU ostalim utakmicama osmine finala u četvrtak od 19.00 igraće Borusija Dortmund – Totenhem, Fenerbahče – Braga, Šahtjor – Anderleht i Bazel – Sevilja. Osim duela na Enfildu od 21.05 počeće utakmice Viljareal – Bajer Leverkuzen, Atletik Bilbao – Valensija i Sparta Prag – Lacio.\nVakulko: Minut bio dovoljan za dogovor sa Partizanom\nLebron Džejms u istoriji, najmladji košarkaš sa 30.000 poena u NBA ligi\nLebron Džejms u istoriji, najmladji košarkaš sa 30.000 poena…\nSrbija protiv Belorusije završava takmičenje na EP u…\nNadal žestoko isprozivao Federera na Australijen openu\n- Moja Fata juče naučila da pliva, a danas već roni sat i po.


Iskustva iz Evrope prenijeli na puteve Srpske: Cilj - povećati bezbjednost i smanjiti broj saobraćajnih nezgoda\nBANJALUKA - Predsjednik Evropske automobilističke asocijacije (EAC) Bernd Opolka izjavio je u utorak (19. mart 2019.) u Banjaluci da je od izuzetnog značaja što zakonodavne institucije podržavaju rad auto-moto društava, s ciljem unapređenja bezbjednosti u saobraćaju.\n"Uz podršku zakonodavnih institucija unaprijedili smo bezbjednost saobraćaja u Njemačkoj, ali i ostalim evropskim zemljama. Vjerujem da će tako biti i ovdje", rekao je novinarima Opolka, nakon sastanka sa predsjednikom Narodne skupštine Republike Srpske Nedeljkom Čubrilovićem i generalnim sekretarom Auto-moto saveza Republike Srpske (AMS) Rankom Babićem.\nBabić je naglasio da je od izuzetnog značaja što je AMS Republike Srpske od 2016. godine član EAC.\n"Na sastanku sa Čubrilovićem smo govorili o unapređenju rada AMS Republike Srpske, ali zakonske regulative, s ciljem smanjenja broja saobraćajnih nesreća, a primjer nam mogu biti evropske zemlje", rekao je Babić.\nOn je zahvalio predstavnicima EAC što su posjetili Republiku Srpsku. Njemački, austrijski i slovački predstavnici pet auto-moto klubova koji broje više od 3,6 miliona članova su izrazili zahvalnost što su u trodnevnoj posjeti RS i što su mogućnosti da razmjenjuju iskustva, te što imaju zakonodavnu podršku, koja će pomoći u ostvarenju ciljeva.\n"Kad sam počeo sa svojim radom u njemačkom auto-moto klubu, 1970. godine stopa smrtnosti u saobraćaju je bila 21.000. Danas je ta brojka na njemačkim putevima smanjena na 3.000 na godišnjem nivou. Nadamo se da će primjena našeg saobraćajnog plana u RS-u dati iste rezultate, te ga unaprijediti", rekao je predsjednik EAC, Bernd Opolka.\nPoručili su da je njihova sigurnost na putevima zasnovana na švedskom konceptu sigurnosti, a nadaju se da će njemački koncept doprinijeti poboljšanju bezbjednosti saobraćaja u Republici Srpskoj.


05/05/2021 | 16:09 | Autor: SRNA\nPripadnici ЈGP Zvornik spriječili su na području opštine Teočak krijumčarenje 18 osoba iz Pakistana, saopšteno je iz Granične policije.\nGranična policija BiH (Foto: bljesak.info)\nU vezu sa ovim krijumčarenjem dovodi se državljanin BiH koji je u svom vozilu krijumčario četiri ilegalna migranta.\nDaljim radom na terenu pronađena je grupa od 14 migranata koja se dovodi u vezu sa krijumčarenim migrantima iz vozila. Organizator krijumčarenja druge grupe migranata koja je pronađena u šumi je državljanin Pakistana.\nPod nadzorom dežurnog tužioca Tužilaštva BiH i prema naredbi sudije za prethodni postupak Suda BiH, izvršen je pretres osumnjičenih, tokom kojeg su pronađeni i privremeno oduzeti novac, mobilni telefoni sa pripadajućim karticama, te drugi dokazni materijali.\nU toku dana državljanin Pakistana će, uz izvještaj o počinjenom krivičnom djelu krijumčarenje osoba, biti predat tužiocu Tužilaštva BiH. Dalji rad nad krijumčarenim migrantima nastaviće Služba za poslove sa strancima BiH.\nKrijumčarenje je spriječeno juče, u saradnji sa pripadnicima SIPA- Regionalnim centrom Tuzla, i Policijske stanice Teočak.\nVlasnik zlatare savladao pljačkaša, obojica u bolnici\nOsumnjičeni za silovanje djevojke u Banjaluci pušten da se brani sa slobode\n10:01 > Uhapšen Trebinjac zbog pokušaja ubistva\n09:57 > Doboj: Vozili sa više od dva promila alkohola u krvi\n08:51 > I. Sarajevo: Teže povrijeđeno jedno lice u saobraćajnoj nezgodi u Bulozima\n10:17 > Uhapšen zbog napada na policajca


NVO traže od Vlade da zaustavi ugrožavanje rada ombudsmana | Ist Media\n05:58: AM Wednesday September 23, 2020\nObjavljeno 28. January 2012. at 13:01 piše Ist Media\nBEOGRAD, 28. januara 2012. (Beta) – Savez udruženja Kuća ljudskih prava i demokratije zatražio je danas od Vlade Srbije da zaustavi, kako kažu, pokušaje Ministarstva pravde da smanji ovlašćenja Zaštitnika građana.\nKako je navedeno u saopštenju, Ministarstvo pravde pokušava da kroz mišljenje o nacrtu Zakona o izmenama i dopunama Zakona o zaštitniku građana, suzi mandat te institucije.\nDodaje se da ministarstvo pokušava da izuzme iz nadležnosti zaštitnika građana kontrolu rada Državnog veća tužilaca i Visokog saveta sudstva.\n“Izuzimanje pomenutih tela iz kontrole Zaštitnika građana očigledna je odmazda zbog mišljenja Zaštitnika da je rad Visokog saveta sudstva nelegalan u krnjem sastavu, kao i sve odluke koje su tako donesene”, navodi se u saopštenju.\nMinistarstvo pravde svojim ponašanjem već duže vreme ugrožava ljudska prava i vladavinu prava u Srbiji, daje podršku neustavnim i nezakonitim odlukama Visokog saveta sudstva”, piše u saopštenju.\nKako je navedeno, smanjenje nadležnosti zaštitnika građana predstavljalo bi sužavanje dostignutog stepena ljudskih prava u Srbiji što je zabranjeno Ustavom Srbije i međunarodnim ugovorima iz te oblasti.\nSavez udruženja Kuća ljudskih prava i demokratije čine nevladine organizacije Građanske inicijative, Beogradski centar za ljudska prava, Komitet pravnika za ljudska prava, Helsinški odbor za zaštitu ljudskih prava u Srbiji i Centar za praktičnu politiku.


Kina i BiH čestitale Dan državnosti Srbije - Politika - Dnevni list Danas\nPočetna » Politika » Kina i BiH čestitale Dan državnosti Srbije\n1Piše: Beta 14. februara 2020. 15.01\n„Pridajem veliki značaj razvoju odnosa Kine i Srbije. Spreman sam da zajedno sa Vama, uz vođstvo zajedničke izgradnje inicijative Pojas i put, i saradnje Kine i zemalja centralne i istočne Evrope, podignem sveobuhvatno strateško partnerstvo Kine i Srbije na još viši nivo“, naveo je predsednik Kine u čestitki i izrazio očekivanje da će se ponovo sresti sa Vučićem u aprilu da zajedno diskutuju „o razvoju kinesko-srpskih odnosa i saradnje Kine i zemalja centralne i istočne Evrope“\nNavodeći da poslednjih godina, pod Vučićevim rukovodstvom, „Srbija neprekidno postiže nove rezultate“ u izgradnji države, reindustrijalizaciji i razvoju ekonomije Si Djinping je ocenio da se “ kinesko-srpski odnosi nalaze u punom zamahu procvata“.\n„Nedavno ste izrazili saosećanje i podršku borbi Kine sa korona virusom novog tipa, što je još jednom pokazalo čelično prijateljstvo zajedničke sudbine dve zemlje“, dodao je Si Djinping u čestitki „predsedniku Srbije i prijateljskom srpskom narodu“ povodom Dana državnosti 15. februara.\nTegeltija čestitao Brnabički Dan državnosti Srbije\nPredsedavajući Saveta ministara BiH Zoran Tegeltija uputio je čestitku predsednici Vlade Srbije Ani Brnabić, državnom rukovodstvu i svim građanima Srbije, povodom Sretenja – Dana državnosti Srbije.\n„Vama, državnom rukovodstvu i svim građanima Republike Srbije upućujem iskrene čestitke povodom Sretenja – Dana državnosti Srbije, sa željom da i u narednom periodu nastavite predano da radite na razvoju i jačanju zemlje“, navodi se u čestitki.\nTegeltija je istakao da je uveren da će se odnosi Srbije i Bosne i Hercegovine nastaviti da se razvijaju u pravcu dobrosusedskih i prijateljskih odnosa i evropske budućnosti, kao i da će dve zemlje zajedničkom saradnjom „dodatno ojačati veze, a na dobrobit svih naših naroda“.\nAleksandar Vučić, Ana Brnabić, dan drzavnosti, si djiping, Srbija, Zoran Tegeltija\n15. februara 2020. u 01.09\nSve više poštujem Kinu u Kineze


Partizan poražen na Sardiniji, dalje ide sa 3. mesta\nKošarka Autor:Marko Pavlović25. jan. 201720:27 > 20:29\nIzvor: Zadar, Zvonko Kucetin\nKošarkaši Partizana izgubili su meč poslednjeg kola FIBA Lige šampiona u Grupi E protiv Sasarija. Na Sardiniji je bilo 99:85 za domaćina, ali crno-beli uprkos porazu nastavljaju takmičenje.\nTrener beogradskog tima Aleksandar Džikić put Italije nije poveo Novicu Veličkovića, Uroša Lukovića, Vilijama Hečera i Vanju Marinkovića, ali je u sastavu bio novi igrač Partizana Džamont Gordon, koji nije ulazio u igru.\nPartizan je uprkos porazu obezbedio plasman u dalju fazu sa trećeg mesta, pa sada čeka žreb koji će se u petak održati u Ženevi.\nSasari je trojkom Lejsija otvorio meč, ali je Partizan preokrenuo pogocima Birčeviča, Robinsona, Majstorovića i Andrića za 10:3. Novo vođstvo je doneo Birčević preciznim šutom za tri poena (18:11), ali se razigrao Duško Savanović, koji je sa šest poena ponovo doveo Sasari u vođstvo (19:18). Nove poene su postigli Birčević i Vrabac pa je Partizan posle prvog dela igre vodio sa 22:19.\nDruga deonica je donela terensku dominaciju italijanske ekipe u kojoj su najzapaženiji bili Rok Stipčević i Duško Savanović, pa je tako hrvatski internacionalac do poluvremena skupio 15 poena, a srpski 10 poena. Stipčević je na odmor otišao sa fantastičnim procentom šuta iz igre 5/5, 2/2 za dva i 3/3 za tri, dok je promašio samo jedno slobodno bacanje 1/2. Na drugoj strani priključak su držali Ratkovica, Birčević i Pot, ali je posle dva perioda igre na semaforu pisalo 51:42.\nPartizan na startu treće četvrtine pravi seriju od 9:0, pa dolazi do prednosti od 52:51, ali za kratko. Basčeti i Stipčević postižu nove trojke, odgovaraju Andrić i Birčevič, ali Sasari ima raspoloženije igrače, pa dolazi do +13, minut pred kraj treće deonice (72:59). Ratkovica četiri sekunde pre kraja četvrtine pogađa za dva, pa ostaje prednost od devet poena za italijanski tim sa poluvremena (72:63).\nU poslednjoj četvrtini Sasari ne dozvoljava Partizanu da se približi, te preko Lavala i Savanovića uvećava vođstvo. Italijanska ekipa održava prednost sve do kraja utakmice, a Aleksandar Džikić daje priliku i rezervistima. Na kraju,pobeda Sasarija 99:85:\nNajefikasniji u timu Sasarija je bio Stipčević sa 23 poena, Bel je dodao 20p, Savanović 18p, a Laval 11 poena.\nStefan Birčević je meč završio sa 17 poena, Andrić je ubacio 14 koševa, Karahodžić je stao na 13p, dok su po osam poena postigli Pot, Vrabac i Ratkovica.\nIgrana su još tri meča Grupe E, koji su odlučivali u plasmanu u narednu rundu takmičenja.\nAEK je u Atini savladao Zelenu Goru sa 71:64, pa ostaje drugoplasirana u grupi. Dikson je bio najbolji u ekipi iz glavnog grada Grčke sa 21 poenom, pratio ga je Vilijams sa 10 poena, dok su ostali igrači bili „jednocifreni“. Poljski sastav je predvodio sa dabl-dablom Adam Hričanijuk (19p, 10 skokova), a Kelati je još bio „dvocifren“ sa 14 poena.\nBešiktaš je pobedom nad Ludvigzburgom 88:85 samo potvrdio prvo mesto, a još jednu dobru partiju za turski tim je imao Vladimir Štimac. Srpski centar je bio strelac 17 poena, imao je i uhvaćenih 12 lopti za dabl-dabl, dok Stouberi postigao 16p, Rol 14p, koliko je ubacio i Klark. Kod nemačke ekipe Kroford je ubacio 12 poena, toliko je dao i Kuli, dok su po 11p upisali Trajs i Martin.\nTimovi iz donjeg doma Šarlroa i Solnok igrali produžetke, posle kojih je slavio belgijski tim sa 92:87. Šarlroa je predvodio Ričardson sa 18 poena, po tri manje su ubacili Godu i Šeperd, dok je 14 poena dodao Jaročevič. U redovima Solnoka se istako Borisov sa 23 poena, dok je Pavličević dodao 21 poen, Vojvoda 18p, a Andrić 16 poena.\nPogledajte kompletne REZULTATE i TABELE FIBA Lige šampiona.\nduško savanovićfiba liga šampionaKK Partizankk sasari


Uprkos hiperprodukciji rečnih komaraca, kakva u ovom delu Evrope nije zabležena decenijama, “Ciklonizacija” kaže da je uspela da obuzda njihovo nekontrolisano razmnožavanje i da urbano područje Novog Sada očisti od ove vrste krvopija. Rat je bukvalno vođen četiri meseca a dejstvovalo se sa vode, kopna i iz vazduha. Iako ih još uvek ima više nego što smo navikli, u Ciklonizaciji kažu da u je urbanom delu grada izbegnuta velika najezda, a očekuje se da će tako biti i u prigradskim naseljima i selima. U prethodnih mesec dana, izvedeno je šest sveobuhvatnih, kombinovanih tretmana protiv odraslih komaraca Borbu protiv rečnih komaraca otežavalo je i to što su oni dobri letači i lako prevaljuju više desetina kilometara, te su sve vreme pristizale nove jedinke s Fruške Gore i iz Koviljskog rita koji se nalaze na teriotoriji Nacionalnog parka i zaštićenog područja gde nije dozvoljen tretman protiv komaraca, ističu za Dnevnik u ovom preduzeću i ističu da borba s komarcima nije završena, jer je prethodnih dana zabeležen porast broja urbanih, odnosno kućnih komaraca, koja je prenosilac virusa Zapadnog Nila. Inače, Grad Novi Sad spada u retke gradove koji izdvajaju novac za stalno praćenje brojnosti i zarženosti komaraca tokom sezone na teritoriji grada. Prenosnik virusa Zapadnog Nila kućni komarac koji živi u blizini kanala, bara, manjih vodenih površina, vlažnim podrumima. Kako bi sprečili njihovo razmnožavanje u dvorištima dobro bi bilo da jednom nedeljno ispraznite kofe sa vodom, uklonite stare gume, konzerve, tegle i sve ostale predmete u kojima se zadržava voda, da stavite mreže na ventilacione otvore i poboljšate zaptivanje šahtova, septičkih jama i kišnjičara. Kanale čistite od korova i otpadaka kako bi bili protočni i proverite da li su oluci zapušeni opalim lišćem ili drugim materijalom.


Naslovna - Pan Harvest\nRatarstvo O nama Kontaktirajte nas Voćarstvo O NAMA Kontaktirajte nas Semenska roba O nama Kontaktirajte nas\nProizvodnja u službi lokalne zajednice\nPan Harvest je kompanija koja se bavi ratarstvom, uzgojem jabuka i proizvodnjom semenske robe.\nKako duboko verujemo da uspeh jedne kompanije počiva najpre na njenim zaposlenima, Pan Harvest posebno vodi računa o internoj zajednici svih svojih zaposlenih, i poslovnih saradnika, koji uspešno vode i organizuju prozvodnju na ukupno 2,000 hektara obradive zemlje.\nVođeni našim vrednostima, nastavljamo da zajedničkim snagama kreiramo budućnost na delu:\nPosedujemo stručno znanje o poljoprivredi\nZnanjima i idejama konstantno razvijamo kompaniju\nTežimo da zadovoljimo najzahtevnije standarde u proizvodnji\nPonašamo se odgovorno prema lokalnoj zajednici\nKonstantnim ulaganjem i modernizacijom u poljoprivredu Pan Harvest dokazuje svoju stečenu reputaciju na tržištu.\nU okviru Pan Harvesta mnogobrojni raznovrsni poslovi su organizaciono podeljeni na 4 dela: ratarstvo, voćarstvo, povrtarstvo, i usluge.\nPan Harvest je otvoren za saradnju sa eksternim saradnicima u sektoru agrobiznisa, a centralni element naših aktivnosti su upravo saradnje sa istraživačkim institutima, kao i sa privatnim kompanijama i industrijskim partnerima.\nOve aktivnosti obuhvataju širok spektar projekata koji se finansiraju iz javnih izvora, kao i pojedinačne saradnje sa partnerima iz svih krajeva zemlje. Imamo predstavnike u mnogim naučnim organizacijama o selekciji i u udruženjima na nacionalnom i evropskom nivou.\nNaši glavni ciljevi su promocija nauke i istraživanja, i uspostavljanje mreže stručnosti za nauku o usevima.


Izvor: Njuz.net, 18.Feb.2020, 13:29\nNapomena: Ova vest je šaljive prirodeDragi prijatelji,\nsigurno vam se nekad desilo da pratite neke novine i toliko volite da ih čitate, da ne možete da dočekate da izađe naredni broj i saznate šta su vam sada spremile. Čiji će ekskluzivni intervju objaviti, koje su teme u kolumnama ili koje filmove i serije preporučuju poznati.\nI ja sam isti kao i vi, samo što sam, za razliku od vas, na vlasti, pa mi to daje ekskluzivno pravo da mogu da malo zavirnem u novine pre vas i bacim pogled na to šta sve može da se pročita!\nZato me mnogi i pitaju unapred šta da kupe od novina, pa bih iskoristio ovu priliku da svima koji ovo čitaju preporučim onaj tamo broj Nedeljnika, koji će se pojaviti na kioscima u četvrtak 5. marta. Danas sam malo preleteo po tekstovima...


Trougao Atina-Beograd-Priština: Da li Grčka priznaje nezavisnost Kosova?\nPoslednjih dana Srbija se našla u trouglu Atina-Priština-Beograd, a prema rečima predsednika Srbije Aleksandra Vučića najnoviji razvoj odnosa Grčke i Kosova "nije najbolja vest", s obzirom da se sve glasnije govori o podizanju njihovih odnosa na nivo političkih direktora.\nZa nekoliko dana grčki ministar spoljnih poslova Nikos Dendias posetiće Prištinu, ali kako ističe polikitikolog Milan Korićanac, u ovom trenutku odnosi sa Kosovom i Srbijom su apsolutno van prioriteta zvanične Atine.\n"U fokusu su izboru na Kipru, tako da je bavljenje Srbijom u poslednjih, pa može se reći mesec dana što se tiče grčkih izvora, mejnstrim medija, nedeljnih, vojnih i geopolitičkih analitičara veoma suženo na odjeke posete ministra spoljnih poslova Dendiasa od aprila ove godine. Tako da je iz ugla nekoga ko prati grčke medije ova priča prilično tiha", kaže Korićanac.\nGrčka je u ovom trenutku jedna od pet zemalja EU - uz Rumuniju, Slovačku, Španiju i Kipar, koje nisu priznale nezavisnost Kosova, ali kako procenjuje direktor Foruma za etničke odnose Dušan Janjić sprema se obrt grčke politike. Samo priznanje još nije na dnevnom redu, ali moguće podizanje nivoa odnosa Atine i Prištine govori o porazu dosadašnje politike Beograda, kaže Janjić.\n"Bolje to prikazati kao žrtvu, ne pogrešne strategije onoga ko je to vodio, a to je bio Vučić sa Dačićem, nego udara spolja. Pa to se uklapa u model naprednjačke kampanje - evo nas mrze, čak i braća Grci. Ali za braću Grke vidite već u dosadašnjim govorima Vučić ima razumevanja", ističe Janjić.\nKako objašnjava Korićanac, Grčka spoljna politika prema Zapadnom Balkanu se vodi na tri nivoa - energetskom i ekonomskom, pre svega, kao i pitanju stabilnosti migrantskih ruta.\nIz tog ugla, smatra sagovornik Glasa Amerike, ne treba očekivati nekakve brze poteze, makar ne pre sredine juna.\n"Vidim jednu euforiju albanske strane da je navodno i Španija pristala da otvori kancelariju u Prištini. Međutim, kadaa je reč o Grčkoj, ona već deset godina u tom kapacitetu prisutna u Prištini i po tom pitanju nisu zabeležene nikakve nagle promene".\nDušan Janjić ostaje pri stavu da je veoma izvesna promena politike Grčke prema regionu, što po njegovoj oceni i ne mora da bude loše i da je to najviše stvar interpretacije srpskih evroatlantskih integracija:\n"Ja bih rekao - hvala Grci. Skinuli ste mi jedan teret pred mojom javnošću, vi ste mi krivi, malo ćemo vas grditi, ali u suštii mnogo se energije trošilo kontrakampanji, umesto što se potrošilo na kampanji za svoje ciljeve. Sad se ti resursi, diplomatski i ostali mogu ubaciti u promociju Srbije i njenih i njenih interesa", kaže Janjić i dodaje da nije interes Srbije da opstruira članstvo Kosova u Unesko, umesto da ih baš kroz Unesko uvuče Kosovo u odgovornosti za zaštitu sprskih manastira.\n"Grčka ima svoje bezbednosne, pravne i ekonomske razloge da ima odnose sa celim albanskim korpusom, a unutar toga i sa Kosovom. Jer Albanija sigurno vrši tu vrstu lobiranja", kaže na kraju Janjić.\nKo je u pravu - Milan Korićanac koji ne veruje u nekakve velike preokrete ili Dušan Janjić koji smatra da je čak i grčko priznanje Kosova skoro pa gotova stvar znaće se verovatno u skoroj budućnosti.\nDinamika spsko-kosovskog spora se ubrzava i s obzirom na iskustva iz regiona - ništa ne treba isključiti iz igre, pa ni potpuna iznenađenja.


Međunarodni centar za razvoj finansijskog tržišta - Savetovanja i seminari\nStručnjaci Centra su učestvovali u svojstvu osnivača, organizatora, selektora ili predavača u skoro svim prestižnim savetovanjima domaćeg i međunarodnog karaktera koja se bave temama finansijskog tržišta, akcionarstva i berzanskog poslovanja. Od najznačajnijih izdvajamo sledeće:\nMiločersko savetovanje ekonomista u Miločeru,\nKopaonička škola prava.\nZbog velikih problema sa praktičnom primenom zakonskih i podzakonskih rešenja, stručnjaci Centra su se odlučili da krenu sa setom ciljnih praktičnih seminara. Najznačajniji seminar koji je zbog velikog interesovanja ponovljen u istoj godini, bio je na temu “Stanje i perspektive savremenog akcionarstva” održan u junu i decembru 2002. godine.\nKako bi približili praktičnu primenu važećih propisa onima na koje se najviše odnose (menadžment akcionarskih društava, berzanski posrednici i akcionari), veliki broj objavljenih i prezentiranih radova (na savetovanjima, u sredstvima javnog informisanja i raznim publikacijama) davao je praktična rešenja i nove ideje od kojih se, na žalost, neke tek danas sprovode u delo.\nStrategija Centra je da u narednom periodu još agresivnije nastavi sa edukacijom svih učesnika na finansijskom tržištu kroz organizaciju savetovanja i ciljnih seminara (praktična obuka) koji će nuditi primenljiva rešenja za probleme nastale usvajanjem novih i promenama postojećih propisa koji uređuju ovu oblast.\nCentar takođe razvija bogatu saradnju sa drugim naučnim institucijama u zemlji i u svetu, u cilju unapređenja menadžment nauke i obogaćivanja iskustava iz menadžment prakse. U okviru svoje osnovne delatnosti Centar radi na razvoju i unapređenju menadžment studija kroz razvijanje planova i programa za specijalističke studije, seminare, kurseve i druge oblike obrazovanja. Centar je neposredno angažovan na rešavanju problema u praksi kroz izradu naučno-istraživačkih studija, projekata i elaborata iz oblasti menadžmenta.\nU okviru Centra pri kraju je razrada projekta za formiranje Regionalnog trening centra za učesnike na finansijskom tržištu iz oblasti emisije i trgovine hartijama od vrednosti.\nUkoliko želite da Vam pošaljemo podatke o narednim savetovanjima koja organizujemo, molimo Vas da popunite donji obrazac.


Predsednik opštine Vuk Radojević je rekao da je u Bačkom Gradištu osnovan kajak klub kom je ustupljen privatan magacinski objekat na korišćenje, a da lokacija na kojoj se trenutno trenira zadovoljava osnovne preduslove za izgradnju profesionalne kajakaške staze i nacionalni trening centar u Bačkom Gradištu.\nSportski direktor Kajakaškog saveza Srbije Miroslav Aleksić je istakao da je Bečej „rasadnik talenata“ i da je interes Kajakaškog saveza da Bečej bude jedan od centara kajakaškog sporta. On je rekao da je želja da se u Bačkom Gradištu izgradi profesionalna regatna staza kako bi se unapredio kajakški sport, ali i drugi sportovi, s obzirom na to da bi objekat bio višenamenski, jer je u planu izgradnja pešačke i biciklističke staze. Cilj je takođe, kako je naglasio, omasoviti sport uopšte, skloniti decu sa ulica u sportske klubove, unaprediti sportski turizam i privlačiti inostrane sportiste. Prema njegovim rečima, izrada profesionalne kajakaške staze nije velika investicija i predviđena je u više faza, a već naredne godine se mogu očekivati na njoj i prva takmičenja u kajaku.\nViše iz ove kategorije « Počelo čišćenje bankina: Za 2,2 miliona biće očišćeno 16.500 metara\tU toku je zajednička investicija Puteva Srbije i opštine: Oko 40 miliona za kružni tok »


17.04.2019 u 21:21\nU Medveđi iste probleme imaju i Srbi i Albanci\nNaša sredina može da bude primer multietničke saradnje. Iako je koalicija oko SNS-a imala većinu u lokalnoj samoupravi, pozvali smo komšije Albance da i oni učestvuju u vlasti s nama, kaže dr Nebojša Arsić, predsednik opštine Medveđa. „Za istim stolom u kafićima, bez etničkih svađa i sukoba, sedelo se i u vreme kada se na Kosovu ratovalo”, kaže dr Nebojša Arsić, kardiolog. Najveći problemi u Medveđi su nedostatak posla, novih investicija i odlazak mladih, rečeno je na u nedavnoj debati „Multietnički život i ekstremizam”.\n11.03.2019 u 15:26\nDve milijarde dinara za puteve u Jablaničkom okrugu\nMinistarka građevinarstva, saobraćaja i infrastrukture Zorana Mihajlović posetila je danas zajedno sa ministrom omladine i sporta Vanjom Udovičićem opštinu Medveđa i sa načelnikom Jablaničkog okruga i predsednicima lokalnih samouprava držala sastanke na temu ulaganja u putnu infrastrukturu, kao i sprovođenja zakona iz resora Ministarstva. Sastanku su prisustvovali predsednici lokalnih samouprava Leskovac, Lebane, Vlasotince, Crna Trava, Bojnik i Medveđa. „Ove godine uložićemo dve milijarde dinara u putnu infrastrukturu Jablaničkog okruga. Razgovarali smo ne samo o realizovanim i planiranim projektima, već i o svemu onome što je od značaja za kvalitetan život meštana. Jedna od tema bila je i primena zakona o ozakonjenju i planiranju i izgradnji, jer bez toga nema razvoja infrastrukture”,\n12.02.2019 u 18:10\nDečak izvršio samoubistvo očevim pištoljem\nMedveđa - Dvanaestogodišnji dečak se ubio očevim pištoljem u selu Negosavlje kod Medvede. Dečak je roditeljima ostavio oproštajno pismo u kojima se pominju ocene sa polugodišta, javlja RTS. Njegova porodica važi za čestitu i vrednu, a pre pet-šest godina nakratko su bili korisnici Centra za socijalni rad, ali su svojim radom kupili kuću u Negosavlju gde su se preselili iz planinskog sela Crni Vrh i stvorili pristojne uslove za život dvoje dece i trećeg deteta koje je na putu. Dvanaestogodišnji dečak bio je učenik šestog razreda Osnovne škole u Medveđi, prenosi Tanjug.\n08.12.2018 u 23:36\nPlaninska sela u Medveđi često bez struje\nLeskovac, Medveđa – Poslednjih nekoliko meseci sela u brdskoplaninskoj opštini Medveđa danima su bez struje. Naročito su ugrožena naselja na desetokilovatnom pravcu napajanja „Tulare”, koji se nalazi uz samu administrativnu liniju s Kosovom i Metohijom. Povodom ovog problema, predsednik opštine Medveđa Nebojša Arsić održao je sastanak s predstavnicima EPS-a. Prema rečima Žarka Đorđevića, šef ogranka „Elektrodistribucije” u Medveđi, do kvarova uglavnom dolazi zbog neuklonjenog šumskog rastinja ispod trasa dalekovoda, kao zbog čestog proboja visokonaponskih izolatora na delu trase gde ima dotrajalih drvenih stubova. Budući da ogranak EDB-a u Medveđi zbog malog broja zaposlenih i dotrajale opreme i vozila ne može da se izbori s ovim problemima, predsednik opštine Nebojša Arsić uputio je\n09.11.2018 u 20:34\nZaustaviti migraciju iz Medveđe\nMedveđa – Predsednik opštine Medveđa dr Nebojša Arsić ističe da opština ulaže maksimalne napore da zaustavi migraciju mladih ka većim gradskim centrima i poziva ih da se aktivno uključe u izradu opštinskog budžeta za narednu godinu i pokretanje sopstvenog biznisa u ovoj nerazvijenoj, višenacionalnoj opštini na jugu Srbije. U okviru programa podrške sprovođenju mera populacione politike u Republici Srbiji, opština Medveđa sufinansira i sprovodi meru usklađivanje rada i roditeljstva. Projekat „Radimo za bolju budućnost dece” treba da doprinese stvaranju pozitivne populacione klime i otklanjanju uočenih barijera (nezaposlenost mladih) za roditeljstvo i rađanje dece. Podrška je usmerena i na preduzetnike kako bi se stimulisali da zapošljavaju mlade i nezaposlene roditelje. Posle\n08.11.2018 u 22:51\nZaustaviti migraciju iz Medveđe pokretanjem biznisa\nMedveđa ne pripada preševskoj dolini\nLeskovac, Medveđa – Građani opštine Medveđa ne bi pristali da postanu deo Kosova i Metohije, a do sada nije bilo takvih inicijativa. Medveđa je opština u Srbiji u kojoj Srbi i Albanci imaju odličnu saradnju i pravi su primer multietničkog društva, jer se sve radi zajednički i uz dogovor, tvrdi dr Nebojša Arsić, predsednik ove višenacionalne opštine na jugu Srbije. Prema rečima Arsića, potpuno je neprimereno da pojedini zvaničnici albanske nacionalnosti Medveđu svrstavaju u područje takozvane preševske doline, jer ova opština nema geografskih tačaka sa Bujanovcem i Preševom. „Od Preševa smo geografski udaljeni oko 160 kilometara, a politička situacija kod nas je sasvim drugačija nego u te dve opštine, pa mogu da poručim svima da je Medveđa u Gornjoj Jablanici, a ne u preševskoj dolini,\n02.08.2018 u 18:31\nMedveđa nije deo preševske doline\nBezbroj puta je moglo da se čuje (i pročita) kako su se sastali odbornici opština Preševa, Bujanovca i Medveđa i dogovarali o rešavanju statusa tzv. preševske doline. Pod tim nazivom geografski se, u stvari, podrazumeva samo usko područje od centra Preševa do železničke stanice u ovom mestu, ali ne i Bujanovac, koji je deo Moravske doline. Medveđa se nalazi u Jablaničkom okrugu i nema čak nijednu dodirnu tačku sa Preševom i Bujanovcem, od kojih je, na primer, vazdušnom linijom udaljena pedesetak kilometara. Na zvaničnom sajtu opštine Medveđa zapisano je: U sklopu planinsko-kotlinske oblasti južne Srbije, u gornjem toku reke Jablanice prostire se brdsko-planinska, infrastrukturno periferna, retko naseljena emigraciona opština Medveđa


Oprezni Ferdinand - Sportske.net\nIskusni defanzivac Mančester Junajteda upozorio je navijače da ne žure sa proslavljanjem titule jer do kraja sezone ima još dosta da se igra i prednost "Đavola" od 9 bodova u odnosu na gradskog rivala nije nenadoknadiva.\nČinjenica da je Mančester Junajted nakon odigranih 25. kola u Premijer ligi odmakao prvom pratiocu na devet bodova prednosti podstakla je mnoge navijače da već sada likuju i počnu da slave povratak titule na "Old Traford".\nIako Junajted zaista deluje dominantno u Premijer ligi u odnosu na ostale timove Rio Ferdinand ocenio je da bi procene o tome ko je koliko pokazao tokom sezone trebalo praviti na kraju sezone te da je rano da se već sada preuzimaju lovorovi venci.\n"Zaista mislim da je rano da se prave procene koji tim koliko vredi jer se to radi na kraju sezone. Ukoliko osvojimo šampionat onda možemo govoriti o tome koliko ova ekipa vredi i da li je bolja u odnosu na druge" kazao je Ferdinand.\nMančester Junajted trenutno ima 62 boda i zauzima lidersku poziciju na tebeli PL 13 kola pre kraja šampionata.\nUz to, ekipa Ser Aleksa Fergusona došla je do završnice FA Kupa i LŠ pa ima šansu da se do kraja sezone bori za triplu krunu.


"OPOMENA ZA EU": Strah od sukoba na Balkanu NIJE NEOSNOVAN! | Afera\nStrahovi pojedinih evropskih zvaničnika da bi Balkan mogao da ponovo uroni u sukobe, ukoliko ga ubrzo ne prihvate članice EU, nisu neosnovani, ocenjuje američka agencija AP, koja tvrdi da ruski uticaj raste na Balkanu, u baltičkim zemljama i u Centralnoj Evropi.\nAgencija ocenjuje da su napetosti između Beograda i Prištine u porastu, uprkos naporima EU da postigne trajno rešenje između „dva nekadašnja ratna neprijatelja“.\nPodseća i da je Beograd pre dve nedelje podigao borbenu gotovost vojske zbog prisustva kosovske specijalne policije na severu Kosova, naseljenom Srbima.\nPrenosi i da je predsednik Evropske komisije Žan Klod Junker upozorio na rizik od izbijanja rata na Balkanu ako EU dopusti da se ugase nade u pristupanje Uniji.\nU tekstu, u kojem piše o ruskom uticaju na Balkanu i u drugim zemljama, AP ističe da je Rusija negirala da se mešala u politiku balkanskih ili baltičkih država, ali tvrdi da je ruska strategija meke moći našla plodno tlo medju Srbima, zbog bombardovanja NATO 1999. godine.\nNavodi i da je, u zamenu za podršku Rusije zbog Kosova, Beograd odan saveznik Moskve, iako zvanično teži integraciji u EU i koristi milione zapadnih fondova za oporavak.\nAP, takođe, tvrdi i da su dva ruska vojna obaveštajna operativca radila iz Srbije 2016. godine, kada su pokušali da organizuju puč u Crnoj Gori kako bi je zaustavili da se pridruži NATO.\nOcenjuje i da je pobeda Milorada Dodika za srpskog člana Predsedništva BiH dodatno ojačala uporište Moskve na Zapadnom Balkanu „jer on sada može da blokira svaku stratešku odluku, ukoliko to Putin kaže“.\nNavodi i da je nedelju dana pre izbora u BiH, tadašnji lider Republike Srpske Milorad Dodik otputovao u Moskvu kako bi prisustvovao trci Formule jedan ne zato što je, kako tvrdi, veliki fan, već zbog još jednog susreta sa ruskim predsednikom Vladimirom Putinom.\nAgencija ocenjuje da je snimak iz Sočija, na kojem se vidi kako Putin želi Dodoku „veliki uspeh“ na izborima u BiH, dok mu Dodik poklanja značku sa zastavom RS, „očigledan prikaz uticaja Rusije u jednom od najosetljivijih regiona u Evropi, krhkom Balkanu, gde je Zapad nastojao da ohrabri pomirenje i reforme, nakon brutalnog rata na etničkoj osnovi 1990-ih“.\nAP tvrdi i da je „kratka prilika za fotografisanje sa Putinom“ pomogla Dodiku da pobedi na izborima što je, ocenjuje, „produbilo podele na etničkoj osnovi, koje su unazađivale Bosnu od razornog rata od 1992. do 1995“.\nPodsećajući da Dodik otvoreno zagovara odvajanje RS od BiH i da je pod sankcijama SAD zbog svoje politike, američka agencija ocenjuje da je Dodik dokazao da je „ključni saveznik u nastojanjima Moskve da potkopa politiku Zapada integracije Balkana“.\nAP navodi i da je Evropski savet za spoljne poslove naveo u izveštaju da strateški cilj Rusije nije da potvrdi autoritet nad Balkanom, već da „upregne i uveća postojeće napetosti“.\n– U ruskim očima, pristup EU prema Zapadnom Balkanu nije ni ozbiljan ni sistematičan, i tako daje prilike Moskvi da razvije uticaj – piše agencija da se navodi u izveštaju.\nAgencija, ipak, napominje da, iako je ruski uticaj najočigledniji na Balkanu, porast populizma u Centralnoj Evropi išao je na ruku Moskvi, obezbedivši joj političke partije i političare koji saosećaju s njom širom kontinenta, uključujući članice EU kao što su Mađarska, Austrija i Češka.\nAgencija konstatuje da su proruske snage dobro prošle i u Letoniji, gde je opoziciona partija, koju podržava ruska manjina, osvojila najviše glasova na parlamentarnim izborima održanim u nedelju.\n← Vladimir poručio Goluboviću: Kristijane, vidimo se u Zadruzi!\nAMERI SILOM RUŠE DODIKA: Ne mogu da prežale milione koje su uložili u opoziciju! →\nOSUĐENA SINDI MODELS! Evo koliku će KAZNU morati da plati!\nJeremić obećao Velji mesto ministra policije ako pljuje Vučića


Krajišnik u septembru na slobodi | Belle Amie\n19:47, 02. 07. 2013 Politika, Region, Vesti 0\nNekadašnji predsednik Skupštine Republike Srpske Momčilo Krajišnik, koga je Haški tribunal osudio na 20 godina zatvora za zločine nad nesrpskim stanovništvom u BiH, biće u septembru prevremeno pušten slobodu nakon odsluženja dve trećine kazne.\nPredsednik Haškog tribunala Teodor Meron odobio je da Krajišnik bude pušten na slobodu 1. septembra, navodeći da je pokazao spremnost na rehabilitaciju, preneo je portal Birn.\n“Krajišnik prihvata presudu Tribunala i svoju odgovornost za nasilno preseljenje nesrpskog stanovništva sa područja Republike Srpske. Takođe, iskazao je želju da pomogne pomirenju među narodima u BiH”, navodi se u odluci predsednika Haškog tribunala.\nKrajišnik je u martu 2009. godine proglašen odgovornim za deportacije i prisilno premeštanje bošnjačkog i hrvatskog stanovništva u više opština u BiH od aprila do decembra 1992. godine.\nU odluci suda navodi se da je Krajišnik bio “primer dobrog zatvorenika” tokom odsluženja kazne u Velikoj Britaniji, a u izdržavanje kazne uračunato mu je vreme koje je proveo u pritvoru od aprila 2000. godine, kada je uhapšen i izručen Tribunalu.\nU izveštaju britanskog zatvora, u kojem je Krajišnik služio kaznu, navodi se da on nakon puštanja na slobodu želi da se vrati na Pale, gde će raditi na benzinskoj pumpi svoje dece, navodi Fena.\nHaski tribunalMomcilo KrajisnikRegionRepublika Srpska\nŠešelj oslobođen svih optužbi...


DNS zadovoljan rezultatima na području Hercegovine | | Trebinje Danas\nZa predsjednika Regionalnog odbora DNS-a u Hercegovini izabran je Spomenko Stojanović iz Foče.\nPotpredsjednik je Slavko Dangubić iz Bileće.\nNa sjednici, kojoj je u Trebinju prisustvovao lider stranke Marko Pavić, istaknuto je da je DNS zadovoljan rezultatima na području Hercegovine, i da na izborima očekuju najmanje jedno poslaničko mjesto iz ove regije.\n- Na republičkom nivou, cilj je da se broj od 100.000 glasova, dobijenih na proteklim lokalnim izborima, poveća za 15 odsto, te da ova stranka ima više od 12 poslanika i da budu nezaobilazan faktor u formiranju vlasti u Republici Srpskoj - rekao je Pavić.\nPavić je izrazio zadovoljstvo što u DNS-u u cijeloj Hercegovini vlada dobra klima i entuzijazam sa dobrim idejama za razvoj, posebno u oblasti energetskog sektora i poljoprivrede.\nPredsjednik DNS-a Marko Pavić rekao je da pokušaj prenošenja političke krize sa nivoa BiH na Republiku Srpsku neće imati efekta, niti uspjeha i pozvao partije iz Srpske koje učestvuju u vlasti na nivou BiH da rade posao za koji su zaduženi i u interesu građana Republike Srpske.\n"Niko u Republici Srpskoj nema pravo reći da je opozicija, jer su svi u vlasti - jedni na nivou BiH, a drugi na republičkom nivou. Ne može se vlast u Srpskoj tretirati kao isključivo odgovoran faktor, a sa nivoa BiH pokušavati spriječiti sve ono što može da doprinose razvoju Republike Srpske", rekao je Pavić novinarima u Trebinju nakon sjednice Regionalnog odbora DNS-a za Hercegovinu.\nOn kaže da je DNS spreman da do izbora naredne godine ne ulazi u vlast na nivou BiH, koju neće ni mijenjati.\n"Samo ih ih pozivamo da odgovorno rade svoj posao za koji su zaduženi. Ako neko za ovoliko vremena donese samo sedam zakona i vodi rasprave o nekim informacijama, onda se to ne može pohvaliti, niti tretirati uspješnim i na korist građana Republike Srpske i BiH", smatra Pavić.\nOn je ocijenio dobrim koalicioni odnos DNS-a i SNSD-a, ističući da ove dvije stranke nisu istomišljenice, ali su pouzdani koalicioni partneri.\nPavić je naglasio da je većina u Republici Srpskoj stabilna i da će se održati do izbora naredne godine.\n"Izbori su jedino mjesto gdje se formira vlast. Pištaljke i ulica ne mogu biti faktor za smjenu vlasti, niti za dobijanje vlasti, nego samo glasački listići", rekao je Pavić.\nOn kaže da razumije nervozu opozicije, s obzirom na to kakve su rezultate postigli na lokalnim izborima.\n"Oni hoće prije predstojećih izbora da postignu neke rezultate. Međutim, to nije korektno, niti je u interesu građana Republike Srpske, a onima koji to rade neće donijeti neke rezultate", smatra Pavić.\nOn je podsjetio da DNS nije potpisao prijedlog da se na dnevni red sjednice Narodne skupštine Republike Srpske stavi Rezolucija o vojnoj neutralnosti, ali da je glasao za nju.\n"Mi smo jedina stanka koja je prije deset godina kada je usvajana rezolucija o putu BiH u NATO bili protiv i tada nas nisu razumjele druge stranke", rekao je Pavić i dodao da DNS podržava stav da se u vojne saveze ide samo zajedno sa Srbijom.\nOn kaže da DNS nije za donošenje rezolucija koje se poslije povlače.\n"Mi bismo radije da se odluka Narodne skupštine o referendumu o Sudu i Tužilaštvu BiH sprovede, nego da se povuče", rekao je Pavić.\nOn je naveo da je cilj DNS-a da imaju jednu od dvije funkcije - člana Predsjedništva BiH ili predsjednika Republike Srpske.\nPavić kaže da su to stranački planovi i da o njima još nisu razgovarali sa partnerima, ali da očekuju podršku.\n"DNS na republičkom nivou ima više od 100.000 glasova, a cilj nam je da rezultat sa prethodnih lokalnih izbora povećamo za oko 15 odsto, da imamo više od 12 poslanika i da budemo nezaobilazan faktor u formiranju vlasti u Republici Srpskoj", rekao je Pavić.\nKomenatrišući stanje u opštinskim odborima DNS-a u Hercegovini, Pavić je izrazio zadovoljstvo optimizmom i dobrom klimom koji vladaju, kao i željom da se ostvare dobri rezultati.\n"Naš cilj u Hercegovini je da dobijemo jednog poslanika direktno, ali i da ostane jedan broj glasova za kompezaciju", kaže Pavić.\nZa predsjednika Regionalnog odbora DNS-a za Hercegovinu izabran je Spomenko Stojanović, a funkciju potpredsjendika obavljaće Slavko Dangubić.


Danas je pedeseti rođendan milanovačkog Kulturnog centra – GM Press\nDanas je pedeseti rođendan milanovačkog Kulturnog centra\nNa današnji dan pre tačno 50 godina nastao je milanovački Kulturni centar, tako što su na građansku inicijativu objedinjeni bioskop „Takovo“, Radnički univerzitet i Biblioteka. Kulturni centar je u tehničkom i tehnološkom smislu mnogo napredovao, raspolaže odličnom opremom a stvoreni su i izuzetni uslovi za razvoj kulture – rekao je danas za GM PRESS Dragan Arsić, direktor Kulturnog centra. Arsić je istakao da se tokom godina razvila se i kulturna svest U Gornjem Milanovcu i da sada sa pravom može da se kaže da je milanovački Kulturni centar epicentar razvoja kulture u regionu i Srbiji, uz ambiciju da kulturu naše opštine predstavi i širom sveta.\n-Mi poštujemo tradiciju i pamtimo istoriju, ali nam je jako bitno da uvek gledamo napred i da se trudimo da prevaziđemo sopstvene uspehe. Ako smo prošle godine imali 807 kulturnih dešavanja i proglašeni smo za najaktivniji Kulturni centar u celoj Srbiji, to je dodatna obaveza da uprkos pandemiji tokom ove godine, imamo najmanje 365 kulturnih dešavanja. Iako je jubilej značajan, zbog celokupne situacije izostaće gala obeležavanje, ali ćemo najbitnijem faktoru u našem radu – publici, pokloniti predstavu „U agoniji“, najavljenu za 22. oktobar – zaključio je Dragan Arsić, direktor Kulturnog centra.\nDo kraja oktobra , osim brojnih bioskopskih premijera, pred milanovačkom publikom u isto vreme kao i pred beogradskom biće prikazan domaći film „Vikend sa ćaletom“, sa Nenadom Jezdićem u glavnoj ulozi. 5. novembar rezervisan je za koncert solo pevanja,za ljubitelje klasične muzike, a već 13. novembra Milanovčani će imati priliku da uživaju u nastupu pijaniste iz Italije i violinistkinje iz Srbije.Takođe, sledeći mesec će biti ispunjen i pozorišnim predstavama i drugim kulturnim događajima.\nTags: Direktor kulturnog centra, dragan arsić\n“Pogledaj mu obuću, pa ga pusti u kuću”


admhelpnp 25. januara 2016. 14 aprila, 2022\nWWF Adria je započela projekat pod nazivom „Zaštićena područja za prirodu i ljude“. Tokom sledeće četiri godine WWF će u regionu Dinarskog luka raditi sa donosiocima odluka na unapređenju zaštite prirode, argumentovano tražeći da se sve vrednosti koje donose ekosistemi uključe u razvojne strategije Srbije, Slovenije, Hrvatske, Bosne i Hercegovine, Crne Gore, Makedonije, Albanije i *Kosova.\n„Projekat ima dva glavna cilja, prvi je da upravljače zaštićenih područja poveže sa lokalnom zajednicom i da se lokalna zajednica uključi u procese donošenja odluka u zaštićenim područjima. Očekujemo da će se kroz program izgraditi jaka podrška u lokalnim zajednicama za uticaj na donošenje i sprovođenje zakona i omogućiti uključivanje lokalnih iskustava u nacionalne politike. Takođe, želimo da postignemo da se u zaštićenim područjima, razvije održiva turistička ponuda“, izjavio je Leon Kebe, menadžer projekta „Zaštićena područja za prirodu i ljude“.\n„Odgovornost za zaštitu prirode je zajednička i neophodna je saradnja između državnih institucija, civilnog društva i privatnog sektora. Verujemo da, ukoliko je lokalna zajednica uključena u rad i u procese odlučivanja o zaštićenom području, tim zaštićenim područjem se bolje upravlja i priroda je bolje očuvana, a očuvanje prirode je jedan od glavnih ciljeva WWF-a“, dodao je Leon Kebe.\nVesti Edukacija No Comments\nDunav u Srbiji, 588 utisaka


Muzej automobila Beograd - Ajmonegde.com - Odmor, vikend, putovanja, turizam, rute, vesti, galerije, sve na jednom mestu\nPočetnaMuzejiMuzej automobila Be..\nNarodni muzej u Aranđelovcu je osnovan 1981. godine. Sagrađen je na mestu stare bukovičke škole, u neposrednoj blizini bukovičke crkve Sv. Arhangel Gavrilo i Spomen česme (1927. godine), na mestu gde su ustanici I srpskog ustanka položili zakletvu pred Protom Atanasijem Bukovički...\nZgrada u ulici Majke Jevrosime u Beogradu....\nMuzej automobila, zbirka Bratislava Petkovića, najmlađi je u nizu tehničkih muzeja u Srbiji. Muzej se nalazi u zgradi pod nazivom Moderna garaža koja je proglašena za kulturno dobro i predstavlja karakterističan spomenik tehničke kulture vremena u kome je nastala. Zgrada Muzeja automobila izgrađena je 1929. godine kao prva javna garaža u centru grada. U ovom objektu su bili smešteni automobili učesnika prve beogradske međunarodne automobilske i motociklističke trke održane davne 1939, godine. U okv\nDeo zbirke Bratislava Petkovića....\nru zbirke Muzeja nalaze se stari i retki automobili, na osnovu kojih se može stvoriti slika o razvoju i tehničkom napredku automobilizma u svetu i kod nas. Zbirka Muzeja automobila sadrži pedeset vozila, od kojih je najstariji Maro Gardon iz 1897. godine. Takođe, u Muzeju a\nStari i retki automobili....\nutomobila se mogu videti i naprave, uređaji, naučna i stručna literatura, vozačke dozvole, prvi saobraćajni propisi i zakoni, registarske tablice, alati, filmski i fotografski zapisi, umetnička dela i dela primenjene umetnosti, koji doprinose izučavanju istorije automobilizma.\nMuzej automobila organizuje snimanje obrazovnih emisija i filmova, predavanja, scenske događaje i druge prigodne oblike kulturno-obrazovne delatnosti u cilju popularizacije istorije automobilizma, a postao je i mesto okupljanja legendi automobilizma, ljubitelja i kolekcionara muzejskih automobila. Komunikacija s publikom ostvaruje se i kamernom pozorišnom predstavom "Gran pri", koja je sazdana na strogo d okumentarnoj građi, a govori o čuvenoj Gran Pri trci održanoj 3. septembra 1939. godine na stazi oko Kalemegdana.\nRadi unapređenja svoje delatnosti Muzej sarađuje sa institucijama nauke i obrazovanja. Muzej automobila obezbeđuje uslove za rad Društva prijatelja i saradnika Muzeja i pruža podršku osnivanju ogranaka van svog sedišta. Takođe, Muzej automobila pruža stručnu pomoć sopstvenicima i korisnicima muzejskih automobila i daje uputstva za njihovo čuvanje i održavanje.\nMuzej nauke i tehnike 1 km Etnografski muzej Srbije2 km Beogradska tvrdjava 2 km\nMuzej Vuka Karadžića i Dositeja2 km Singidunum2 km Vojni muzej Beograd3 km\nPrirodnjački muzej Beograd3 km Muzej afričke umetnosti 5 km Topčiderski park - Beograd6 km\nObelisk na Topčideru6 km Gradski Park - Zemun7 km Manastir Rakovica12 km\nVinča18 km Vidikovac Avalski Toranj23 km Spomenik Neznanom Junaku 23 km\nČesma Sakinac - Avala27 km Čarda i marina Opava33 km Manastir Fenek36 km\nRelax centar - Kovačica45 km\nNaziv Muzej automobila Beograd\nAdresa Majke Jevrosime 30, Beograd\nGPS Lokacija 44°48'49.75"N 20°27'57.56"E\nKontakt 011/303 46 25


Field Scope International - Osnivanje\nField Scope International postaje korporacija\nSa sedištem u Londonu, kompanija nudi usluge regrutacije u okviru zdravstvenog, poslovnog i potrošačkog sektora na zapadnoevropskim tržištima.\nOtvaranje kancelarije u Beogradu, Srbija.\nField Scope International ulazi na tržišta centralne i istočne Evrope.\nOtvaranje kancelarije u Njujorku, SAD.\nKompanija se širi na američko tržište. Field Scope International sada nudi usluge američkim klijentima koji žele da rade na evropskim tržištima, kao i evropskim klijentima koji žele da posluju na američkom tržištu.\nOtvaranje kancelarije u Sofiji, Bugarska.\nOtvaranje ove kancelarije rezultat je nastojanja kompanije da bude fizički prisutna na različitim tržištima koje pokriva.\nField Scope International sa radošću objavljuje da je dostupan novi veb-sajt koji oslikava globalne kapacitete kompanije. Tokom godina, Field Scope International je kontinuirano jačao i nastaviće da igra važnu ulogu u...\nLansiranje Projects i Healthcare sajtova\nLansirali smo dve platforme za članove našeg panela – jednu predviđenu za potrošače, pacijente i poslovne ljude, a drugu za zdravstvene radnike. Kroz ove sajtove, proces regrutacije za učestvovanje u istraživanjima je mnogo jednostavniji, kako za naše članove panela, tako i za naš tim.


Porodilište iz snova - mame znaju zašto\nPočetna/DOŽIVETI STOTU/Porodilište iz snova – mame znaju zašto\nSana Life 6. jula 2018.\tDOŽIVETI STOTU, HIPOKRAT, ZDRAVLJE Ostavite komentar\nViše od tri stotine kvadrata na trećem spratu ovog objekta potpuno su renovirani a nameštaj, oprema i “meko” pokućstvo nešto je o čemu može d amašta većina državnih porodilišta gde se majke organizuju da bebama kupe nove benkice da ne bi prve dane života provodile u pocepanim.\nNovac je obezbedila Fondacija Dragice Nikolić, bivše prve dame Srbije koja kaže da je presudna bila “želja Aleksinčana da dobiju novo porodilište posle 40 godina”.\n“Žena mora ući i izaći zdrava iz porodilišta i tu nema dileme, kaže predsednica Fondacije.\nTako se sada Aleksinčani mogu pohvaliti da su uz pomoć i Crvenog poluemseca UAE i kineskog Crvenog krsta dobili centralni sterilizator, aparat za anesteziju, respirator i dva pacijent monitora. Za negu porodilja potrudila se ambasadorka Indije, gospođa Čohan koja je poklonila sredstva za ličnu higijenu i kozmetiku.\nOznakeAlesinac crveni Dragica Fondacija Nikolić polumesec porodilište\nPrethodni Prvi internacionalni festival orijentalnog plesa\nSledeći Američki san Jove Amerikance bez srećnog kraja


Na tribini su govorili Andrej Milović (Stručni saradnik - ADP Zid), Aleksandar Šipčić (Programski asistent - ADP Zid), Marko Čanović Direktor direktorata za stanovanje - Ministarstvo održivog razvoja i turizma.\nNajavnoj tribini “Legalizacija bespravno sagrađenih objekata” održanoj 20 aprila u Sali Skupštine opštine Danilovgrad, prisustvovali su predstavnici Sekretarijata za imovinu i investicije i Sekretarijat za urbanizam, komunalne, stambene poslove, saobraćaj i zaštitu životne sredine.\nObzirom da na javnoj tribini nije bilo zainteresovanih građana, što je nažalost i karakteristika opštine Danilovgrad, kada je proces legalizacije u pitanju jer je do sada predato svega 9 zahtjeva za legalizaciju, govornici su posvetili pažnju rješavanju nedoumica predstavnika lokalnih sekretarijata, sa kojima se susrijeću u svakodnevnom radu vezanom za proces legalizacije.\nGlavni akcenat je bio na finansiranje procesa legalizacije, predstavnici sekretarijata naznačili su da je najveći broj pritužbi građana bio zbog cijene izrade elaborata premjera izvedenog stanja i notarskih troškova. Brojni građani su predstavnicima sekretarijata istakli da od svojih penzija i plata ne mogu da izdvoje 150-200eur za elaborat.\nPredstavnik MORT-a, Marko Čanović, predložio je predstavnicima opštine Danilovgrad, da naprave socijalne kartone za svoje građane, da bi se pomoglo socijalno ugroženim slučajevima, kao i da pomognu građanima da im se omogući plaćanje elaborata u više rata u saradnji sa geodetskim agencijama. Takođe, predstavnici opštine imali su nedoumice vezane za koje objekte ne treba legalizacija, a to su objekti koji su građeni prije donošenja prvog prostornog plana na teritoriji opštine i zavisi od opštine do opštine.


Portal : DSK traži od Kurtija bezuslovno ukidanje takse\n► Portal : DSK traži od Kurtija bezuslovno ukidanje takse\nLider Demokratskog saveza Kosova (DSK) Isa Mustafa zatražio je večeras od premijera Kosova Aljbina Kurtija bezuslovno ukidanje takse od sto odsto za robu koja je uvozi iz Srbije i Bosne i Hercegovine, piše prištinski portal gazetablic.com\nPozivajući se na izvore sa sastanka Kurti Mustafa portal piše da Mustafa zatražio hitno ukidanje takse u celosti.\nRazlog za ovaj stav Mustafe je prema istom izvoru ozbiljan zahtev SAD da se taksa u celosti ukine i evidentna opasnost pogoršanja odnosa sa SAD.\n"DSK je otišao na sastanak sa jasnom idejom da treba bez uslova ukinuti taksu. Glavni razlog našeg zahteva je pogoršanje odnosa sa SAD, što bi bilo fatalno za Kosovo. Predsednik Mustafa je Kurtiju predočio stav DSK i ozbiljnost ovog pitanja. Taksa treba da se ukine", rekao je neimenovani izvor portala.\nPre sastanka sa Kurtijem Mustafa je imao sastanak sa svim poslanicima DSK u Skupštini Kosova koji su jednoglasno podržali da taksu treba ukinuti i sačuvati odnose sa SAD.\nOvakva reakcija DSK dolazi posle suprotstavljanja SAD najavi delimičnog ukidanja takse od strane Kosova, što je sinoć na konferenciji za medije objavio premijer Kurti.\nSpecijalni izaslanik predsednika Sjedinjenih Američkih Država za dijalog Kosovo Srbija, Ričard Grenel je izjavio da SAD ne podržavaju polovične mere o ukidanju takse na robu koja se uvozi iz Srbije i Bosne o Hercegovine koje je juče objavio premijer Kosova Aljbin Kurti.\n"Mi ne podržavamo polovične mere premijera Kurtija. Naša je pozicija jasna: takse treba ukinuti u celosti. Kurti čini ozbiljnu grešku - to je jasno danas stavljeno do znanja predsedniku (Hašimu) Tačiju u Beloj kući", napisao je Grenel na Tviteru.


Amfilohije se suočava sa tužbom zbog govora o čedomorstvu - Impuls\nObjavljeno: Srijeda, 01 Novembar 2017 09:09\nMitropolit crnogorsko-primorski Amfilohije je posle liturgije u Pećkoj patrijaršiji, 15. oktobra, rekao da “Srpkinje u svojim utrobama pobiju za jednu godinu više dece nego što su pobili Musolini i Hitler i Broz i oni koji su na Kosovu i Metohiji”.\nOna je navela da da je mitropolit to izrekao na svom radnom mestu i ocenila da je “povredio zakone o zabrani diskriminacije i javnom redu i miru pred onima koji su došli dobrovoljno da ga slušaju”.\nU zahtevu za izjašnjenje Drenča citira i član 70. Ustava SPC u kojem se kaže da “SPC čuva i brani čistotu učenja pravoslavne crkve o veri i moralu, suzbija svako nepravilno učenje, verske i moralne predrasude, praznoverice i štetne običaje, da vodi nadzor nad radom arhijereja, da sudi u prvoj instanci za kanonske krivice arhijereja”.\nOna je upitala SPC da li je protiv Amfilohija pokrenut bilo kakav postupak budući da su prekršene odredbe crkvenog Ustava i zamolila crkvu da se “u najkraćem roku izjasni povodom ovog pitanja kako bi izbegli eventualnu tužbu”.\nPosle izjave mitropolita Amfilohija, patrijarh srpski Irinej je ocenio da su “žene dužne da radjaju, kako bismo očuvali srpstvo”.\nPredsednik Srbije Aleksandar Vučić razgovarao je u subotu s patrijarhom srpskim Irinejom i u saopštenju posle sastanka navodi se da su “izrazili zabrinutost zbog izuzetno niske stope nataliteta u Srbiji”.\nDinko Gruhonjić - PRŽENJE MOZGA: O popovima i spolovilima


Promjene samo dogovorom dva entiteta i tri naroda | Republika Srpska\nNaslovna Vijesti Promjene samo dogovorom dva entiteta i tri naroda\nPromjene samo dogovorom dva entiteta i tri naroda\nZamjenik ministra inostranih poslova Ruske Federacije Vladimir Titov izjavio je danas da Rusija kao garant Dejtonskog mirovnog sporazuma smatra da bilo koje promjene u BiH treba da budu zasnovane na dogovoru tri naroda i dva entiteta, pa tako i pitanje državne imovine.\n„U BiH su stvoreni uslovi za zatvaranje Kancelarije visokog predstavnika /OHR/, jer je ostalo još samo pitanje državne imovine, a i to treba riješiti dogovorom tri naroda“, rekao je Titov novinarima u Banjaluci nakon sastanka sa predsjednikom Republike Srpske /RS/ Rajkom Kuzmanovićem, predsjednikom Narodne skupštine Igorom Radojičićem i premijerom RS Miloradom Dodikom.\nOn je rekao da je odluka o zatvaranju OHR-a donesena 2007. godine na sjednici Upravnog odbora Savjeta za provođenje mira tako da Rusija smatra da čuvanje vanjskog protektorata u BiH, zemlji koja je postala nestalna članica UN, nema nikakvog smisla.\nPredsjednik RS Rajko Kuzmanović rekao je da je na današnjem sastanku Titov upoznat da postoje strateška pitanja na kojima Srpska radi, a to su transformacija OHR-a, poštovanje Dejtonskog mirovnog sporazuma i ulazak BiH u EU, kao i ulaganje ruskog kapitala u privredu RS.\n„Upoznali smo ga o funkcionisanju domaćih i međunarodnih institucija i pitanjima na kojima radi RS, za šta smo dobili punu podršku. RS želi da gradi i izgrađuje ustavno i državno uređenje BiH u skladu sa Ustavom i Dejtonskim sporazuzmom. U tom smislu želimo da se BiH razvija kao složena, a ni po koju cijenu kao unitarna država“, rekao je Kuzmanović.\nKuzmanović je naglasio da BiH zajednički teži prema EU, ali da ulazak u Uniju ne može biti na štetu RS. „To znači da RS zajedno sa BiH ulazi u EU u svom punom ustavnom kapacitetu i to je ono što je vrlo značajno“, naglasio je Kuzmanović.\nRS je, kaže Kuzmanović, zainteresovana i za ulaganje ruskog kapitala u privredu RS. „Kapital Rusije zauzima drugo mjesto u RS, a u BiH sedmo mjesto. Danas smo dobili i punu podršku daljoj ekonomskoj saradnji sa Rusijom“, rekao je Kuzmanović.\nŠto se tiče kulturne saradnje, Kuzmanović je rekao da će RS i Rusija raditi na otvaranju ruskog univerziteta u RS, boljoj saradnji dvije akademije nauka i umjetnosti, kao i sa Institutom za Balkan.\nPremijer RS Milorad Dodik rekao je da je ruskom diplomati prenio da su realnost BiH dva entiteta i tri naroda i da bez te realnosti nema rješenja u BiH.\n„RS cijeni značajnu ulogu Ruske Federacije, koja je jedan od najznačajnijih naših partnera i cijenimo njenu ulogu u Savjetu za implementaciju mira i nadgledanju Dejtonskog mirovnog sporazuma. Imamo Dejtonski sporazum i želimo da ga provodimo i ne vidimo ništa u tome problematično“, rekao je Dodik.\nOn je dodao da problem nastaje kada se sporazum nastoji mijenjati, kako je naveo, raznim podvalama u reformama, čiji je cilj u suštini da se promijene institucije BiH.\n„BiH ima svoju realnost sa dva entiteta i tri naroda, i bez tih stavova i upoznavanja realnosti veoma je teško donositi bilo kakve političke presude i procjene“, rekao je Dodik.\nGovoreći o ustavnim promjenama BiH, Dodik je ponovio da RS nema namjeru radikalno mijenjati Ustav BiH osim u dijelu koji se odnosi na odluku Suda u Strazburu u slučaju „Sejdić – Finci“.\n„Gosta smo upoznali da su naši stavovi o ustavnim promjenama realni i nememo ambicije da maksimalno učestvujemo u promjeni Ustava. Odluka Suda u Strazburu tiče se samo pitanja diskriminacije i mi smo spremni da to pitanje riješimo i ništva izvan toga. Do radikalnih promjena neće doći ni nakon izbora. Mi ćemo ostati jasni i dosljednji o tom pitanju“, rekao je Dodik izrazivši zadovoljstvo što se Titov u Banjaluci upoznao sa pogledima RS o situaciji u BiH, a ne kao ostali isključivo u Sarajevu.\nPremijer Srpske je dodao da je na sastanku bilo riječi i o izgradnji gasovoda u RS i istraživanjima nalazišta nafte koje bi radile ruske kompanije „Gasprom“ i „Zarubežnjeft“.\n„Dogovorili smo da ove dvije kompanije zajedno nastupe u istraživanju nalazišta nafte u RS, a Vlada RS će dati koncesije za istraživanje“, istakao je Dodik.\nPredsjednik Narodne skupštine Srpske Igor Radojičić rekao je novinarima da Srpska nije zainteresovana za promjene Dejtonskog sporazuma, kao ni za radikalne promjene Ustava BiH.\n„Kada je riječ o ustavnim promjenama prenijeli smo ruskom gostu naš stav koji se odnosi na implementaciju presude Suda za ljudska pravi i ona za nas nije sporna. Kada je riječ o transformaciji OHR-a, imamo visok stepen saglasnosti“, rekao je Radojičić.\nGovoreći o pitanju raspodjele imovine BiH, Radojičić je rekao da je to pitanje mora biti riješeno saglasnošću tri naroda i dva entitea.\n„RS se zalaže za za funkcionalnu, teritorijalnu raspodjelu državne imovine i mi smo zainteresovani za rješavanje ovog pitanja, ali nismo sigurni da li je za to zainteresovana druga strana, kao ni da li je iskrena u tome. Odluke u BiH treba donositi konsenzusom tri naroda i dva entiteta, a RS je zainteresovana za takva rješenja“, rekao je on.\nGovoreći o pitanju snabdjevanja Brčko distrikta električnom energijom, Radojičić je rekao da je to pitanje nepotrebno iskomplikovao OHR pokušajem nametanja odluka prošle godine i u tom kontekstu, naglasio je on, potrebno je što prije pristupitui njegovoj transformaciji.\n„RS je i dalje spremna da Brčko distrikt snabdjeva električnom energijom i da to pitanje uredi domaćim zakonima na adekvatan način“, poručio je Radojičić.\nSastanku je prisustvovao i amabsador Ruske Federacije u BiH Aleksandar Bocan Hračenko.


– Posljedica je da se ni ne zna koji je to minimum lijekova koji treba da se nađu u svakom momentu na stanju u državi. Očigledno da to nije problem čim toliko traje i funkcioniše na taj način – kazala je Biljana Tubić, pomoćnica direktora Agencije za lijekove u medicinska sredstva BiH.\n– U prethodnom periodu Agencija je pripremila prijedlog odluke i pribavila pozitivna mišljenja od relevantnih institucija, osim mišljenja Ministarstva finansija i trezora BiH. I pored više urgencija, nisu dobili povratnu informaciju – istaknuto je u nedavno objavljenom izvještaju Ureda za reviziju institucija BiH.\n– Posljedica neusvajanja je nejednaka dostupnost građanima BiH minimuma lijekova koji se propisuju na teret sredstava obaveznog zdravstvenog osiguranja, kao i minimum lijekova u bolničko-zdravstvenoj zaštiti – istakli su revizori.


Muškarac E. H. (35) iz Teslića uhapšen je zbog sumnje da je počinio više krađa, a između ostalog da ukrao je i novac koji je skupljan za porodicu Livnjak čiji su članovi poginuli u teškoj saobraćajnoj nesreći, saznaje Srpskainfo.\nPortparol PU Doboj Dragana Kerkez je rekla, navodeći inicijale, da je on osumnjičen da je sredinom septembra 2020. godine, provalio u fotografsku radnju, ugostiteljski i trgovinski objekat, odakle je ukrao novac.\n– Postoji i osnov sumnje da je u ovom periodu obio i prostorije prosvetno i kulturno društvo u Tesliću, odakle je urkao novac od dobrovoljnih priloga koji je bio namenjen jednoj porodici, čiji su članovi nastradali u saobraćajnoj nesreći na području opštine Teslić sredinom avgusta tekuće godine – pojasnila je Kerkezova, piše Srpskainfo.\nOn je u noći između 18. i 19. septembra, od strane policijskih službenika Policijske stanice Teslić zatečen na licu mesta tokom krađe žmigavca sa automobila.\nPodsećamo, u teškoj saobraćajnoj nesreći sredinom avgusta ove godine poginule su Svjetlana Livnjak i njena ćerka Dragana, a nakon par dana preminuo je i Svjetlanin suprug Zoran. Nakon toga pokrenuta je akcija kako bi se skupio novac da se pomogne ovoj porodici, a on se sumnjiči da ga je ukrao.


Elektronska PDV prijava u deset filijala\nElektronska PDV prijava u deset filijala – Personal magazin\nPrivredna komora Srbije u saradnji sa Poreskom upravom Republike Srbije omogućila je privrednicima da podnose PDV prijavu elektronskim putem u deset filijala Poreske uprave. Domaća preduzeća mogu da podnose elektronske…\nPrivredna komora Srbije u saradnji sa Poreskom upravom Republike Srbije omogućila je privrednicima da podnose PDV prijavu elektronskim putem u deset filijala Poreske uprave.\nDomaća preduzeća mogu da podnose elektronske poreske prijave Poreskoj upravi u Beogradu – opštine Stari Grad i Novi Beograd, zatim u Nišu, Kragujevcu, Novom Sadu, Leskovcu, Čačku, Užicu, Kraljevu i Subotici. Ovaj pilot projekat već od 1. januara sledeće godine biće zakonska obaveza, a od 1. juna podnošenje PDV prijava obavljaće se isključivo elektronskim putem.\nOva savremena pogodnost koja olakšava, ubrzava i pojeftinjuje poslovanje, moguća je zahvaljujući elektronskom potpisu, odnosno kvalifikovanom elektronskom sertifikatu koji Privredna komora Srbije izdaje besplatno privrednicima, kompanijama i preduzećima.\nElektronski sertifikat donosi uštede svima koji ga koriste jer štedi novac i vreme, ali i olakšava i pojednostavljuje poslovanje i\npovećava efikasnost u radu. Podnošenje poreskih prijava obavlja se lako i jednostavno, a PKS radi i na razvijanju drugih servisa, kao što su prijavljivanje i odjavljivanje radnika. Elektronski potpis omogućava firmama i građanima da dokumenta potpisuju elektronskim putem bez svojeručnog potpisa, da sklapaju ugovore i obavljaju druge transakcije. Razvijajući servise za korišćenje elektronskog potpisa, Privredna komora Srbije pomaže da se korišćenje interneta u Srbiji poveća, a privreda godišnje može da uštedi, prema procenama PKS, oko 600 miliona evra.\nKorišćenje elektronskog potpisa pojednostavljuje poslovanje i trgovinu, smanjuje korupciju i omogućava da se naša zemlja bolje rangira u skladu sa Evropskom poveljom o malom i srednjem biznisu. Pored međusobne komunikacije privrede, izuzetno velika primena je u komunikaciji privrede i građana sa državom. Gde god je do sada bila obaveza da se popuni neki obrazac i overi pečatom i potpisom na nekom šalteru, sada se otvara mogućnost da se taj isti obrazac popuni na internet stranici i da se elektronski potpiše.\nPrivredna komora Srbije akreditovana je od Ministarstva za telekomunikacije i informaciono društvo kao Kvalifikovano sertifikaciono telo za izdavanje kvalifikovanih elektronskih sertifikata za pravna i ovlašćena fizička lica. Pored PKS, za ovu vrstu usluge akreditovani su i Ministarstvo unutrašnjih poslova Srbije i JP PTT saobraćaja “Srbija”.\nElektronska PDV prijava u deset filijala was last modified: November 8th, 2010 by Redakcija\nElektronska PDV prijavaeUpravaPDVPoreska-upravaPrivredna komora Srbije\nORION – bežično upravljanje optimizacijom potrošnje energije\nSastanak Stiva Balmera i Jasne Matić u Londonu


Muzej ratnog djetinjstva tužio ministra kulture KS Alikadića za klevetu – Fokus.ba\nU Muzeju ratnog djetinjstva kažu da zaključuju taj slučaj videom u kojem predstavlja javnosti dokumente koji dokazuju da je ministar iznosio neistine o radu Muzeja\nMuzej ratnog djetinjstva (MRD) predao je Općinskom sudu u Sarajevu tužbu za klevetu protiv ministra kulture i sporta Kantona Sarajevo Kenana Alikadića i Vlade.\nIz Muzeja ističu da su ranije ukazali na zloupotrebe i netransparentnost pri dodjeli budžetskih sredstava, nakon čega je Alikadić, koristeći službene kanale Ministarstva kulture i sporta KS i Vlade KS, iznio ogroman broj neistina i parcijalnim objavljivanjem dokumenata pokušao manipulirati javnost s ciljem narušavanja ugleda tog muzeja.\nNaglašavaju da je u tom ‘napadu’ na nezavisnu kulturnu instituciju, ministar Alikadić pokušao političku odluku o ukidanju bilo kakve podrške projektima MRD u 2020. godini ‘zamaskirati’ iznošenjem niza neistina poput toga da Muzej nije pravdao sredstva iz 2019. godine ili da je sredstva za 2020. godinu tražio za plate menadžmenta. Podsjećaju da je Alikadić te neistine uporno ponavljao u različitim medijima s ciljem da prikrije netransparentnu dodjelu sredstava po nepoznatim kriterijima.\nMeđutim, iz Muzeja kažu da je nekoliko medija utvrdilo da je ministar Alikadić ‘manipulisao činjenicama i da je iznio dezinformacije’, te da je ‘iznio neistine o finansiranju MRD, platama uposlenika i uopće o radu Muzeja’.\nU Muzeju ratnog djetinjstva kažu da zaključuju taj slučaj videom u kojem predstavlja javnosti dokumente koji dokazuju da je ministar iznosio neistine o radu Muzeja.\n– Iako se MRD od osnivanja finansira više od 95 posto iz međunarodnih izvora, a tek od 0 do 3 posto iz budžetskih izvora bilo kojeg nivoa vlasti u BiH, zavisno od godine do godine, ne pristajemo da komfor koji imamo zbog finansijske neovisnosti bude razlog da žmirimo na zloupotrebe javnog novca – kazao je direktor Muzeja ratnog djetinjstva Jasminko Halilović.\nTvrdi da im neovisnost koju imaju daje poziciju i odgovornost da nastave javno govoriti o zloupotrebama u oblasti kulture te da ih u tome neće spriječiti ni inspekcije ni ukidanje pristupa javnim sredstvima, a ni najnovija metoda pritiska – institucionalni obračun temeljen isključivo na lažima, saopćeno je iz Muzeja ratnog djetinjstva.\n#Muzej ratnog djetinjstva#Kenan Alikadić


Blu Džin - IBM-ov superkompjuter\nNaslov: Blu Džin - IBM-ov superkompjuter Čet Jun 28, 2007 8:05 am\nAmerička kompjuterska korporacija "Internešenel biznis mašins" (IBM) sagradila je novi superkompjuter sposoban da obavi tri petaflopa, odnosno tri hiljade triliona prostih matematičkih operacija u sekundi.\nPoređenja radi, džepni kalkulator, u zavisnosti od brzine upisivanja brojeva, može da obavi oko desetak flopa u sekundi. Kada bismo želeli da jedan na drugi naslažemo prosečne laptop kompjutere sa ukupnim potencijalom jednakim novom superkompjuteru, stub bi bio visok 2 kilometra i 400 metara.\nSvaki procesor u ovoj mašini, nazvanoj Blu džin/Pe (Blue Gene/P), ima četiri posebna procesorska jezgra brzine 850 megaherca. Na svakoj štampanoj ploči ugrađena su 32 takva procesora, a svako kućište sadrži 32 takve ploče. Sa 216 kućišta Blu džin ima ukupno 884736 procesorskih jezgra.\nPrva ovakva mašina biće smeštena u jednu od laboratorija američkog Sekretarijata za energetiku, gde će se koristiti za simulacije nuklearnih eksplozija.\nNakon Sporazuma o opštoj zabrani nuklearnih proba, iz 1996. godine, koji je potpisalo 177 zemalja, SAD se u konstrukciji novih nuklearnih oruđa oslanjaju na kompjuterske simulacije, pokušavajući da uz pomoć matematičkih modela predvide ponašanje prilikom eksplozija. Matematički modeli koriste se i za mnoge druge simulacije u oblasti hemije, fizike, biologije, pa i u društvenim naukama - psihologiji, sociologiji i ekonomiji, kao i za prognozu vremena.


Švedska pozdravlja napredak BiH na evropskom putu – TVSA.BA\nČetvrtak, 27 Januara, 2022 4:13\nNaslovna/Vijesti/Bosna i Hercegovina/Švedska pozdravlja napredak BiH na evropskom putu\nKraljevina Švedska je zagovornik proširenja Evropske unije (EU) na Zapadni Balkan i snažno podržava Bosnu i Hercegovinu na njenom putu ka evropskim integracijama. Podržava napredak BiH na evropskom putu, poziva bh. lidere da održe taj zamah, poručeno je na današnjoj konferenciji za novinare u Sarajevu.\nTurković je na konferenciji za novinare nakon susreta istakla kako je tokom sastanka bilo govora o temama koje se tiču razmjene informacija, pandemije COVID-19, bh. putu prema Evropskoj uniji, regionalnoj saradnji, sigurnosti i migracijama, te o borbi protiv korupcije i organizovanog kriminala.\n“Tu postoji saglasnost o načinu tretiranja problema, razmijenili smo iskustva koja postoje i isto tako što se očekuje i daljem razvoju OSCE-a kao organizacije koja je sigurno dala ogroman značaj i doprinos i ovdje u BiH”, zaključila je Turković.\n“Švedska je i veliki donator u Bosni i Hercegovini. Posebno u području reformi koje vode ka sticanju statusa zemlje kandidata za članstvo u EU-u, ali i prije nego što se stekne taj status, reforme koje je podržala Vlada Švedska već sada osiguravaju bolju zemlju za sve njene građane. Meni je drago što mogu da pozdravim kolektivnu opredijeljenost političkih lidera BiH za evropske integracije”, navela je Linde.